text: 1Chaymanta ñuka Juan muskuyninipishina suk angelta kawarkani sielumanta urayamuptin. Paypa makinpi tiyarkan supay wichkanan manllayba uchku punkun kicharinan llavi. Chaymanta makinpi suk manllayba kadena tiyarkan. 2Chay angelka chay manllayba machakuyta apirkan. Chay machakuy supay kashpa allpa kallarinanmantapacha runakunata llullachirkan. Paypa shutinka Satanasmi. Payka tukuy supaykunapa kamachikukninmi. Chay angelka payta apishpa waranka watapa kadenawan watarkan. 3Chashna watashpa chay manllayba uchkupi wishchukurkan. Chaymanta chay uchkupa punkunta sellucharkan waranka watata amana allpapi kawsak runakunata llullachinanpa. Chay washan Tata Dios chay machakuyta suk tiempullapa kacharichinka. 4Chaymanta kawarkani aypa kamachikukkunapa tiyarinankunata. Chaypi kawarkani aypa tiyaridu runakunata. Paykuna manara wañushpara Tata Diospa rimananta Jesukristupa yachachikunanta allita yachachikurkansapa. Chay runakunaka chay kanchis umayuk manchana laya animalta mana kuyarkansapachu. Nima ruradu figuranta kuyarkansapachu. Nima makinkunapi nima urkunkunapi chay animalpa sellunwan selluchaduchu karkansapa. Chashna Tata Diospa rimananta allita yachachikuptinkuna chay manchana laya animalka umankunata tipichishpa wañuchichirkansapa. Paykunata wañuchichiptinkunapish Tata Dios kawsachimushpa willarkansapa waranka watata Jesukristuwan tantalla kamachikunankunapa. 5Tata Dios manara ni pita kawsachimushpara chay kamachikuk runakunata kawsachimurkansapa. Chay waranka watakuna washan Tata Dios suk wañudukunatapish kawsachimunkasapa. 6Chay kawsachimudu runakuna sukaman kushikunkasapa Tata Diospa wambrankuna kashpankuna. Paykunaka manana kashkanka wañunkasapanachu. Saserdotekunashina Tata Diosta Jesukristuta sirvinkasapa. Waranka watata Jesukristuwan tantanlla kamachikunkasapa. 7Chaymanta chay waranka watakuna washan chay wichkadu uchkumanta Tata Dios Satanasta kacharichinka. 8Chaypina Satanaska rinka tukuy allpapi kawsak runakunata llullachik. Chay Gok llaktapi Magok llaktapi kawsak runakunatapish llullachinkasapa. Chay llaktakunapa soldadunkuna playashina mana yupaypa laya tantanakunkasapa Tata Diospa wambrankunawan makanakunankunapa. 9Chaypina tukuy maymanta chay soldadukuna shamunkasapa Tata Diosta kasuk runakunapa llaktanta kulluchik. Tata Dios kuyanan llaktata kulluchinayaptinkuna Tata Dios sielumanta ninata urmachimushpa tukuy paykunata rupachinkasapa. 10Chaypina chay manllayba asufriwan rawraykak ninapi Tata Dioska runakunata llullachik Satanasta wishchukunka. Chayllaman chay kanchis umayuk manchana laya animaltapish chay mana alli yachachikuk animaltapish wishchukunka. Chaypi diyapi tutapi mana tukuyniyukta sufrinkasapa. 11Chaymanta ñuka Juan muskuyninipishina suk atun allima yurak likidu kamachikukpa tiyarinanta kawarkani. Chaypi Tata Diosta tiyariduta kawarkani. Chaypina Tata Diospa ñawpakninmanta tukuy allpa tukuy sielu chinkarkan. Chashna chinkashpa manana ni maypi rikurirkannachu. 12Chaypina ñuka Juan kamachikuk mana kamachikuk wañudukunata Tata Diospa tiyarinan ñawpakninpi shayaridukunata kawarkani. Chaymanta aypa librukunata kicharidukunata kawarkani. Chaymanta chikan libruta kawarkani maypicha mana tukuyniyukta kawsak runakunapa shutinkuna killkadu karkan. Chaypina Tata Dios chay librukunapi tukuy runakunapa alli mana alli rurashkankunata kawarkan. Chay librukunapi killkadu rimananshina chay runakunata kastigarkansapa. 13Chaypina manllayba yakukunamanta, wañudukuna churanankunamanta tukuy wañudukuna shamurkansapa Tata Diospa ñawpakninpi shayarik. Tata Dioska paykunata willarkansapa mana alli rurashkankunarayku kastiganankunata. 14Chaypina chay wañudukuna churanankunata Tata Dios rawraykak ninaman wishchukurkan. Chashna wishchukushkanwasha manana ni pi wañunkasapanachu. Chay rawraykak ninapi chay mana alli rurak runakuna mana tukuyniyukta sufrishpankuna ishkaynin kuti wañukshina kankasapa. 15Tata Diospa librunpi mana tukuyniyukta kawsak runakunapa shutinkuna killkadu. Tata Dios chay librupi shutinkuna mana killkadu runakunata chay rawraykak ninaman wishchukurkansapa.


c: text/html

text: 1Salomonpa rikch'anachisqan simikuna: Yachayniyoq churiqa taytantan kusichin, mana yuyayniyoq churitaq mamanta llakichin. 2Mana chaninpi tarisqa qhapaq kaykunaqa manan allinpaqchu, chaninta kawsaymi ichaqa wañuymanta qespichin. 3Señor Diosqa chanin runataqa manan hinallatachu yarqasqata qhawan, millay runakunaq munapakusqantan ichaqa qolluchinqa. 4Qella kaspan runaqa wakchayan, k'uchi kaspataqmi qhapaqyan. 5Cosecha tiempopi cosechaqqa yuyayniyoq runan, mikhuy hoqariy tiempopi puñuqmi ichaqa mana p'enqakuq runa. 6Chanin runapaqqa saminchakunan chayamun, millay runakunatan ichaqa k'arak rimayninku heq'epachin. 7Chanin runata yuyarispaqa: Allinmi, ninkun, millay runatan ichaqa usqhaylla qonqapunku. 8Yachayniyoqqa kamachikusqakunatan chaskin, yanqa thawtiqmi ichaqa waqllipun. 9Cheqanta puriqqa manan manchapakunchu, waqlliypi puriqmi ichaqa hap'irqosqa rikukun. 10Ñawinwan q'esuykuqqa hukkunatan k'irin, sut'i simiwan anyaykuqmi ichaqa sumaqta kawsachin. 11Chanin runaq siminqa kawsay pukyun, millay runatan ichaqa k'arak rimaynin heq'epachin. 12Cheqnikuyqa ch'aqwatan sayarichin, munakuymi ichaqa llapa huchallikusqakunata pampachan. 13Yachayniyoqqa yachaytan riman, mana yuyayniyoqtaq hasut'isqa kanan. 14Yachayniyoqkunaqa yachasqankutan waqaychakunku, mana yuyayniyoqpa siminmi ichaqa waqllichinan patapiña kashan. 15Qhapaq runataqa qhapaq kayninmi amachaykun, wakcha runataqa wakcha-kayninmi waqllichin. 16Chanin runaq ganasqanqa kawsanapaqmi, millay runaq tarisqanmi ichaqa huchapaq. 17Kunaykuykunata maki uyariqqa kawsaymanmi rin, pichus kunaykuyta mana uyarikuqmi ichaqa chinkayman rin. 18Cheqnikuyta pakaykuqqa llullan, yanqa tumpaykuna ch'eqechiqqa mana yuyayniyoqmi. 19Askha rimasqapiqa kallanpunin pantayqa, upallakuqmi ichaqa allin yuyayniyoq. 20Chanin runaq rimasqanqa ch'uyayachisqa qolqe hinan, millay runaq yuyayninmi ichaqa mana chanin. 21Chanin runaq siminqa askha runatan uywan, mana yuyayniyoqkunan ichaqa mana yuyayniyoq kaspa wañunku. 22Señor Diospa saminchayninqa qhapaqyachinmi, chay saminchayqa manan llakichinchu. 23Mana yuyayniyoqqa, mana allinkunata ruwaspan kusikun, yuyayniyoqmi ichaqa yachaywan kusikun. 24Chanin runaqa imachus munasqantan chaskin, millay runan ichaqa imachus manchapakusqanta chaskin. 25Millay runataqa muyuq wayran aparikapun, chanin runan ichaqa wiñaypaq sayan. 26Imaynan vinagreqa kiruta “chhuk” nichin, imaynan q'osñipas ñawita k'arachin, chay hinan qellaqa kachaqninpa umanta nanachin. 27Señor Diosta manchakuyqa unaytan kawsachin, millay runakunaq kawsayninmi ichaqa pisiyachisqa kanqa. 28Chanin runakunaq suyakuyninqa kusikuymanmi tukupunqa, millay runakunaq suyakuyninmi ichaqa qollupunqa. 29Señor Diosqa waqaychanmi allinkaqta ruwaqkunata, mana allinkaqta ruwaqkunatan ichaqa chinkachin. 30Chanin runaqa manan hayk'aqpas kuyurichisqachu kanqa, millay runakunan ichaqa suyupi mana tiyanqakuchu. 31Chanin runaq siminmantan yachay paqarimun, waqllisqa runaq qalluntan ichaqa kuchunqaku. 32Chanin runaqa tupusqallatan maypipas riman, millay runakunan ichaqa waqllisqallata riman.

robotstxt: allowed

filter: keep


text: 1Aswan allinmin chojru t'antallatapis mikhuspa, kusiypi kawsayqa, sapa p'unchay kusiy fiestaspi, maqanakuspitaj kawsanamantaqa. 2Sumaj yuyayniyoj kamacheqa patronnimpa mana kasukoj churinta kamachenqa, herenciayojtaj kanqa patronnimpa churisninwan khuska. 3Qoriwan qolqewanqa ninapi llimphuchakun; runaj yuyaynintatajrí Tata Dioslla llimphuchan. 4Sajra runawan, llulla runawanqa sajra parlajkunata kasunku. 5Pichus wajcha runamanta alqochakojqa ruwajnin Diosta pisipaj qhawan. Pichus wajcha runata kusipayajqa castigasqapuni kanqa. 6Machu runaspa pillunkoqa allchhisninku kanku, wawaspa kusikuyninkutaj tatasninku kanku. 7Wampupajqa mana allinchu jatuchaj imasta parlananqa, nitaj kamachej runaqa llulleriosta parlanan allinchu. 8Pichus lluk'iyta yachajqa yuyakun sumaj atiyniyoj kasqanta; ima ruwaypipis paytaqa allillampuni rin. 9Pichus contrampi ima nisqatapis mana kasuta ruwajqa munakuyta mask'an; pichus chay nisqasta willarajrí kawsaqesta phiñanachin. 10Yuyayniyoj runataqa k'amisqallaraj allinman churan; wampu runarí ni pachaj seq'osqawampis uyarikunchu. 11Mana kasukoj runaqa sajrallatapuni mask'an; chayrayku mana khuyakuyniyoj kachata payman kachamonqanku. 12Aswan allin kanman uñanta chinkachikoj china jukumariwan tinkunaqa, uj wampu runawan tinkunamanta nisqaqa. 13Pichus allin kajmanta sajra kajwan kutichejpa wasinmanta manapuni sajra kajqa chinkanqachu. 14Pichus phiñanakuyta qallarejqa qochapis phataykushanman jina; chayrayku chay phiñakuytaqa saqey manaraj jatunyaykushajtin. 15Juchayojta kacharipojta, mana juchayojtataj juchachajtaqa Tata Diosqa mana rikuyta munanchu. 16Imapajtaj wampoqa qolqe oqharisqa yachayta rantej jamun, mana yuyaynin kashajtinri? 17Uj kawsaqeqa tukuy tiempopi munakuyniyoj, uj wawqe jinataj runawan khuska llakiypi sayaykunampaj. 18Mana allin yuyayniyoj runaqa garante sayan, runa masinmantataj cuentallikun. 19Pichus jap'inakuyta munajqa juchata munakun; pichus anchata parlajpis urmayninta mask'akun. 20Sajra yuyayniyojmanqa mana allinchu renqa; pichus qhasi manakajta thawtejpis mana allinman chayanqa. 21Uj wampoj tatan kanaqa uma nanayllata apamun; uj wampoj tatanqa mana kusikuyniyoj. 22Sonqo kusisqa kayqa uj sumaj jampi; llakisqa kayrí kallpata wañuchin. 23Sajra runaqa pakaypi lluk'ichikun, cheqan kajta q'ewinampaj. 24Sumaj yuyayniyojpa kawsaynimpi yachayqa rikukun, wampu runarí imamampis sat'iykukullampuni. 25Wampu chureqa tatanta mayta llakichin, mamampa sonqontataj nanachin. 26Cheqamanta mana juchayojta juchachanaqa mana allinchu, nitaj jasut'inapis atikunchu cheqanta ruwaj kurajkunataqa. 27Pisillata parlajqa yachayniyoj, yuyayniyoj runataj mana usqhayta phiñarparikunchu. 28Runaqa wampu kashaspapis sichus ch'inlla kakun, simintataj wisq'an chayqa, yachayniyojpaj qhawasqa kanqa.


text: 1Chaypitam chrarärin chay gochra chimpan Gadara ninganman. 2Jinarcurmi nä büquipita Jesús yargoyaptilan panteonpita yargor chraramun lutan espiritupa munayninchru cayag runa. Chay runaga yachranag panteoncunalachrümi. 3Paytaga manash pisi cadenawan watarächiyta atipagchu. 4Achca cutish watapäcura cadenacunawan maquintas chraquintas. Jinarcayaptinsi tipiypash usharug cadenacunataga. Chauraga nä manash pisi chay runata imanaytas atiparachu. 5Nätan chay runaga pagaspas junagpas gapachracuyarshi purig, gotucunapas panteoncunapas rumicunawan chancacuyar. 6Chaura Jesusta carupita ricapururga piryay piryarmi chraramun. Jinarcurmi, Jesuspa naupanman gongorpacuyun, 7gapachracuypanuy cay niyar: “¿Imanarayanquitag nogawan, jana pachachru cayag Diospa-mayin Jesús? Diospa naupanchrümi manacuyag amar cunchuchimaychu”. 8Chaynuypa lutan espirituga rimara, “Cay runapita yargoy” Jesús nä nisha captinmi. 9Chaura Jesusga “¿Imatag jutiqui?” nirmi tapurun. Chaura lutan espirituga nirunmi: “Nogapa jutïga ‘Chraninmi sogta warangapita mascasca’ capäcuptï”. 10Nircurga Jesustam manacurun alisca, chay Gadarapita mana jucläman gargonanpag. 11Chauraga cayara achca cuchicunam micurcayar chay carcayangan tunapa. 12Jinarcurmi chay lutan espiritucunaga manacarärin cay nir: “Wac cuchicunaman yaycapäcunäpag niyärimay”. 13Chaura Jesús “Äri” niruptinga, chay lutan espiritucunaga runapita yargorcur cuchicunamanmi yaycarärin. Chay cuchicuna capäcura ishcay waranganuymi. Jinarcurmi löcu ricacarärir waraupa jegarparärin gochraman. Chaychrümi shengaypa wanurärin lapan. 14Chaynuypa cuchicuna wanuräriptinga, cuchi michig runacunaga manchacasham gueshpicurcan, pitas maytas willapacurcayar marcacama. Chaura runacunaga juclam aywarärimun ricag. 15Nä Jesús cayanganman chrarärirga lutan espiritucuna chay löcuchingan runataga tarirärin nä fisyun chrämushatam, jinaman jacusha tayayagtam. Chaynuyta ricarur runacunaga aliscam manchacarärin. 16Nätan chay aywamusha runacunataga, chay ricagcunam willaparärin, chay runapita imanuypa lutan espiritucuna yargongantas jinaman cuchicunapitas. 17Chaypitam chay runacunaga Jesusta cay nirärin: “Cay marcäcunapitanar jucläta aywacuy”. 18Chaura Jesús nä “Äri” nir büquiman jegayaptinmi, chay cuticächingan runaga “Aywashunnar nogawansi” nirun. 19Niptin Jesusga manam munarachu. Antis cay nirunmi: “Wayiquita castaycunaman aywacuy. Paycunata willapämuy lapanta Munayniyog Dios alisca cuyapäshurlay munayninwan lutan espiritucunata gampita yargonganta”. 20Niptin chay runaga aywacunmi. Chaypitam galayurun willapacuyta Decápolis ningan marcacunapa Jesús paypita lutan espiritucunata gargonganta. Nätan mayagcunaga lapansi mayacasha niragmi ricacarärira. 21Chaypitam caylä chimpaman nä büquiwan Jesús cutiramuptinga, paycagman chranin runacuna gotucarärimun, nätan payga nä cayara gochra manyanchrümi. 22Chaymanmi chraramun Jairo jutiyog runa. Payga cara Israel castacuna gotucurcänan wayichru mandagcuna castam. Jinarcurmi chay runaga Jesusta ricaparurga naupanman aywarcur gongorpacuyun. 23Chaypitam manacura alisca cay nir: “Wariwamrämi nä wanunayan. Aywaläshunnar yatayuruptiqui cuticarurga cawanangam”. 24Chaura Jesusga aywacun Jairowanmi. Chay aywaptinmi chranin runacuna guepanta aywapäcura chumi chumi. 25Chay runacunachrümi aywanag juc gueshyag warmis. Payga nä gueshyanag chrunca ishcayniyog watam yawar apaywan. 26Chay gueshyawan mana ali carshi, achca jampicugcunachru purira jampichicuyta. Jinayälarshi lapan ima-aygantas usharura. Nätan manash maygalansi cuticächirachüga, antis waranpa waranpash masta chruracayara. 27Payga aywaramunag Jesuspita rimagta mayarshi. Jinarcurshi Jesuspa guepanman yaycura runacuna chraupinpa, Jesuspa jacunta yatayunanpag, 28shongolanchru cay niyar: “Jacunta tupayularsi cuticäshagmi” nir. 29Chay ningannuylash yatayuruptinga chayüra yawarga illacarura. Chauraga chaylash mayacurun nä cuticasha cayanganta. 30Chayüram Jesussi tantiarun munayninwan juc runa cuticächinganta. Jinarcurmi runacunaman muyurcamurga tapurun: “¿Pitag jacüta tuparaman?” nir. 31Niptinmi discïpuluncunaga cay nirärin: “Chumi chumi aywayashachu, ‘¿Pitag tuparaman?’ niyanqui”. 32Chaura Jesusga chay muyurigninchru cayag runacunatam rircapayta galacuyun pi tupangantas musyananpag. 33Chaura warmiga cuticasha canganta nä musyarga, manchacasham chucchucyayar, Jesuspa naupanman gongorpacuyur willacurun tupayular cuticanganta. 34Chaura Jesusga nirunmi: “Wamralä, cuticäshagmi nir yupachicamarmi cuticarunqui. Chaura cananga aywacuy cushisha”. 35Chay niyaptilanmi Jairopa wayinpita cachramushacuna chrarärimun cay nir: “Yangam pushayanqui yachrachigtaga. Wamrayga nämi wanurun”. 36Chay nigta mayarurmi Jesusga Jairota cay nin: “Ama manchacaychu. Yupayla yupachicamayga”. 37Chaura Jesusga Jairopa wayinta aywarga pusharicura Pedrotam, nätan ishcay wauguelatam Jacobotawan Juanta. Chaypitacagtaga manam munarachu pi aywanantas. 38Nä Jairopa wayinman chrarurga, tarirun wamra wanushapita gapachracuypa äyay äyar wagarcayagtam. 39Chaura Jesusga wayiman yaycurcurmi cay nirun: “¿Imanirtag chaynuypa wagarcayanqui? Wamraga punucashalam cayan. Manam wanushachu”. 40Niptinmi runacunaga asiparärin. Chaura Jesusga wayipitam gargorun lapanta. Chaypitam yaycurun chay wanusha wamra cayanganman quima discïpuluncunalawan, jinaman wamrapa taytanwan mamanwan. 41Chauraga wamrapa maquinta chariyurmi arameo rimaychru cay nin: “Talita, cumi”. (‘Talita, cumi’ ninanga ‘Wamra, ¡sharcuy!’ ninanmi.) 42Niptin wamraga chayüram sharcurcur puriyta galacuyun. Chay wamra cara chrunca ishcayniyog watayogmi. Chaura chaynuy ruragta ricarärir runacunaga mayacasha niragmi ricacarärin. 43Chaypitam Jesusga chruncay chruncay nira mana pitas willapacurcänanpag, jinamanmi nira wamrata micuyta garapäcunanpag.


text:
José Nasazzi
José Nasazzi Yarza sutiyup runaqa (* 24 ñiqin aymuray killapi 1901 watapi paqarisqa Montevideo llaqtapi - † 17 ñiqin inti raymi killapi 1968 watapi wañusqa Montevideo llaqtapi) huk Uruwayi mama llaqtayuq piluta hayt'aqmi karqan.
Yuyarina
Klubkuna[llamk'apuy | pukyuta llamk'apuy]
Suñaykuna[llamk'apuy | pukyuta llamk'apuy]
Mama llaqta kampiunatukuna[llamk'apuy | pukyuta llamk'apuy]
Mamallaqtapura kampiunatukuna[llamk'apuy | pukyuta llamk'apuy]
Personal suñay[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- RSSSF (inlish simipi)


text: 1Quɨvɨ cuan ra Herodes, ra cuví gobiernu nɨcahnu nu cuví Galilea, ñihi̱ ra tuhun ra Jesús. 2Ta catyí ra chi ra nyicú chihin ra: ―Ican ra cuan cuví ra Juan ra sacondutya̱ chi ñáyɨvɨ, ra cha chihi̱ ta vityin nandoto̱ ra. Yucuan chaha iyó tunyee iñi chi ra cha sacuví ra milagru. 3Tyicuan caa catyi̱ ra vatyi suri maa ra tyihi̱ tyiño ta catɨɨ̱n ra chi ra Juan. Ta chahñi̱ ra chi ra chihin cadena, ta tyihi ra chi ra vehe caa. Tyicuan caa sacuvi̱ ra tyi xaan cuñí ra tyi catyi̱ ra Juan tyi ña vaha cha nyaá ra chihin cu Herodías cha cuví ña ñasɨhɨ yañi ra ra Felipe. 5Ta yucuan chaha, ra Herodes, cuñi̱ ra cahñi ra chi ra Juan, soco yuhvi̱ ra chi ñáyɨvɨ, vatyi tandɨhɨ ñu chinó iñi ñu tyi ra Juan cuenda Nyoo cahán ra. 6Soco noo quɨvɨ cha vico ra Herodes, ta quichahá chita chaha sehe cu Herodías nu nyicú ñu vico cuan. Ta taha̱n xaan iñi ra Herodes. 7Ta tyaa̱ ra cuhva vatyi cuhva ra ñáá ri cha cacan ñaha tyivaa cuan, ta ma nacahnu ra tuhun cahan ra. 8Tyicuan ta tyiyuhu̱ sɨhɨ ña chi ña, na catyi ña chi ra Herodes tyehe caa: ―Cu̱hva xiñi ra Juan ra sacondutya ñáyɨvɨ chii nu noo coho ―catyi̱ ña. 9Cha chiñi̱ rey Herodes tuhun caha̱n ña, nducuihya̱ cuñi ra. Soco cha cuenda cha tyaa̱ ra cuhva vatyi cuhva ra ñáá ri cha cacan ña nuu ñu canyicú vico cuan ta ma cuvi nacahnu ra, yucuan chaha tachi̱ ra nacuhva ra xiñi ra Juan chi ña. 10Ta tachi̱ ra tyiño na cutahnya sucun ra Juan nu ñohó ra vehe caa. 11Tyicuan ta caquichi̱ nyaca ra xiñi ra, yɨhɨ́ noo nu coho. Ta cachaha̱ ra chi ñaha tyivaa cuan. Ta maa ña nacuhva̱ cuenda ña chi sɨhɨ ña. 12Tyicuan ta chaa̱ coyo ra canyico̱n chi ra Juan ta canaquehe̱n ra coño ñuhu ra, ta catyihi̱ ra chichi ñuhu. Ta yaha̱ cuan ta chaha̱n coyo ra chisacoto ra chi ra Jesús. 13Cha chito̱ ra Jesús tuhun ihya, quehe̱n ra noo canoa, ta cuahan noo tuhun ri maa ra noo nu taxi ri iyó. Soco chito̱ ri ñáyɨvɨ, ta quita̱ coyo ñu ñuu ñu, ta cuahan coyo ñu chata ra ityi nu ñuhú. 14Cha quita̱ ra Jesús chichi canoa cuan, nanyehe̱ ra cuaha xaan ñáyɨvɨ. Ta cundahvi̱ xaan cuñi̱ ra nyehé ra chi ñu. Ta sanduvaha̱ ra chi ñu cuhví cha chaa̱ chihin ñu. 15Ta vatyi cha cua cuaa̱, ra cachicá noo chihin ra Jesús chaa coyo ra, ta catyí ra chi ra: ―Cha iñi xaan, ta yori ñáyɨvɨ iyó yatyin ri ihya. Yucuan cuenda na̱tachi chi ñáyɨvɨ ihya na cunuhu coyo ñu nya ñuu cusata ñu cha cachi ñu ―cacatyí ra chi ra Jesús. 16Ta ra Jesús catyí ra: ―Ña tahán chi cuhun ñu. Cu̱hva maa ndo cha cachi ñu. 17Ta nacaha̱n ra ta cacatyí ra: ―Noo tuhun ohon tahan sɨɨn pan ta uvi tahan sɨɨn tiyaca cumí ndi. 18Ta catyí ra Jesús: ―Nya̱ca ndo chii. 19Tyicuan ta tachi̱ ra tyiño na cunyicu ñáyɨvɨ nu cuhu cuan. Yaha̱ cuan ta quehe̱n ra ohon tahan pan cuan, ta ni nduvi tiyaca cuan. Ta nanyehe̱ ndaa ra andɨvɨ, ta nacuhva̱ ra tyahvi nyoo chi Nyoo ta tahvi̱ ra pan cuan. Ta chaha̱ ra chi ra cachicá noo chihin ra, na casacha ra chi ñáyɨvɨ cuan. 20Ta tandɨhɨ ñu cachachi̱ ñu ta ndaha iñi ñu. Yaha̱ cuan ta canasataca̱ ra yɨquɨn cha ndoo̱. Ta quita̱ uchi uvi tahan tica. 21Ta cha tandɨhɨ ñu cachachi̱ cuan, quita̱ ta cha ohon mil cha maa ri maa rayɨɨ. Ta ña quɨhvɨ̱ cuenda ñusɨhɨ ni ra cuatyaa. 22Ta cha yaha tuhun cuan ta catyí ra Jesús chi ra cachicá noo chihin ra, na quɨhvɨ coyo ra chichi canoa, vatyi cayaha sava ra miñi cuan ta cuhun coyo ra inga chiyo. Ta nɨri ca cha cuahan coyo ra cuan, ra Jesús ndoo ra natachi ra chi ñáyɨvɨ na cuhun coyo ñu. 23Cha yaha̱ cha natachi̱ ra chi ñu cuan, ta ndaa̱ ra yucu cuan cua cacan tahvi noo tuhun ri maa ra chi Nyoo. Ta yucuan ñohó ra ta cuaa ndɨhɨ. 24Ta cha nɨ ri ca cha chicán tahvi ra cha cuahan vavaha canoa cuan nya mahñu miñi. Ta ndutya miñi cuan cañí chi chi canoa cuan cha cuenda vatyi ñihi xaan caá tatyi nu cuahan coyo ra. 25Ta cuhva cha ñaa ca cuan cua tuhva ra Jesús nu cuahan coyo ra chihin canoa cuan suri chicá ra nu ndutya. 26Ta cuhva cha cananyehe̱ ra chi ra, chicá ra nu ndutya cuan, canayuhvi̱ xaan ra. Ta cacana chaa vavaha ra, ta catyí ra: ―¡Noo cha sayuhvi cuví! 27Soco nacahan ra Jesús chihin ra, ta catyí ra: ―¡Sa̱nɨɨ ndo iñi ndo, yuhu cuví, ma yuhvi ndo! ―catyí ra. 28Tyicuan ta nacaha̱n ra Pedro ta catyí ra: ―Sutu Mañi yuhu, tatu icon cuvún, ca̱tyi na quichi yuhu nu ndutya chiña nyacua nya nu vachun. 29Ta ra Jesús catyí ra chi ra: ―Ña̱ha. Tyicuan ta noo̱ ra Pedro nu canoa cuan, ta quichaha̱ chica ra nu ndutya vatyi cuhun ra nu vachi ra Jesús. 30Soco cuhva cha tuvi̱ iñi ra tyi ñihi xaan fuerza tatyi cuan, nayuhvi̱ ra ta quichaha nducu nyee ra, ta quichaha cana chaa ra ta catyí ra: ―¡Sa̱cacu chii, Sutu Mañi yuhu! 31Ta caa cuhva ri cuan, ta tɨɨ̱n ra Jesús ndaha ra, ta catyí ra chi ra: ―¡Chiin xaan chinó iñun chii! ¿Ñáá tuhun cha nacaca uvi iñun? ―catyí ra Jesús chi ra. 32Ta cuhva cha ndaa̱ coyo ra nu canoa cuan, cutaxin ri tatyi cuan. 33Tyicuan ta ra cañohó chichi canoa cuan cachicuiñi̱ chɨtɨ ra nuu ra Jesús, ta cacatyí ra chi ra: ―Ndicha ndicha cuii vatyi Sehe Nyoo cuví chuun ―cacatyí ra. 34Cha cayaha̱ sava ra miñi cuan, cachaa̱ coyo ra nu cuví Genesaret. 35Ta cuhva cha canɨcoho̱n nuu ñáyɨvɨ iyó yucuan chi ra Jesús, sacoto ñu chi tandɨhɨ ñáyɨvɨ ityi cuan. Ta quichi̱ nyaca ñu tandɨhɨ ñu cuhví nu nyaá ra. 36Ta chacú ndahvi ñu nuu ra, na cuhva ra tɨɨn ñu vasɨ chiin sahma ra. Ta tandɨhɨ ñu tɨɨ̱n sahma ra, nduvaha̱ ñu.


text: 1Fariseokunataq saduceokunapiwan Jesusta wateqanankupaq asuykuspa nirqanku: –Huk milagrota rikuchiwayku hanaq pachamanta kasqaykita yachanaykupaq, nispa. 2Chaymi Jesusqa paykunata nirqan: –Tarden pukata antawaraqtinmi ninkichis: Allin tiempon kanqa, nispa. 3Tutamanta yanata antawaraqtintaq ninkichis: Paranqan, nispa. ¡Iskay uyakunan kankichis! Qankunaqa cielota qhawaspan imaynachus tiempo kananta kusata yachankichis, ¿imaynataq mana reparankichischu kunan tiempo imaynachus kasqanta? 4Yaw, Diosta mana kasukuq millay runakuna, milagro ruwanaytan munashankichis, ichaqa manan ima milagrotapas rikuchisqaykichischu, aswanpas profeta Jonasta sucedesqallantan milagrota hina rikuchisqaykichis, nispa. Chaykunata nispataq Jesusqa ripurqan. 5Jesuspa yachachisqankunan qochata chimpaspa t'anta apakuyta qonqarqanku. 6Hinan Jesusqa paykunata nirqan: –Cuidakuychis waqaychakuychis fariseokunaq saduceokunaq qonchunmanta, nispa. 7Chaymi paykunaqa ninakurqanku: –Kaytaqa nishawanchis t'antata mana apakamuqtinchismi, nispanku. 8Hinan Jesusqa chay nisqankuta entiendespa nirqan: –Pisi iñiyniyoq runakuna, ¿imaraykun rimashankichis t'antata mana apamusqaykichismanta? 9¿Manaraqchu entiendenkichis? ¿Manallataqchu yuyarinkichispas phisqa t'antamanta phisqa waranqa runaman rakisqayta? ¿Puchuntapas hayk'a canastatachus hoqarisqaykichista? 10¿Manallataqchu yuyankichis qanchis t'antamanta tawa waranqa runaman rakisqayta? ¿Puchuntapas hayk'a canastatachus hoqarisqaykichista? 11¿Imaynataq mana entiendenkichischu? Chaytaqa manan t'antamantachu nishaykichis, aswanpas fariseokunaq saduceokunaq qonchunmanta cuidakunaykichispaqmi niykichis, nispa. 12Hinan entienderqanku, mana t'anta qonchumantachu nishasqanta, aswanpas fariseokunaq saduceokunaq yachachikuyninmanta cuidakunankupaq rimashasqanta. 13Jesusmi Felipeq kamachisqan Cesarea llaqta qaylla hallp'aman chayaspa yachachisqankunata tapurqan: –¿Runakunari pin ninkutaq Runaq Churinmanta? nispa. 14Chaymi yachachisqankunaqa nirqanku: –Wakinmi Bautizaq Juanmi ninku, wakintaq Eliasmi ninku, wakintaq Jeremiasmi ninku, wakinñataq profetakunamanta hukninchá ninku, nispa 15Hinan Jesusqa paykunata nirqan: –Qankunari, ¿pin niwankichistaq? nispa. 16Simón Pedrotaq Jesusta nirqan: –Qanqa kawsaq Diospa Churin Criston kanki, nispa. 17Hinan Jesusqa payta nirqan: –Jonaspa churin Simón, kusisamiyoqmi kanki, manan runachu chaytaqa yachachirqasunki, aswanpas hanaq pachapi kaq Yayaymi. 18Ñoqapas nillaykitaqmi, qanqa Pedro kasqaykita, kay qaqa patapin iglesiayta sayarichisaq, manataqmi Wañuy-pachaq atiyninpas iglesiataqa atipanqachu. 19Qanmanmi Hanaq pacha qhapaqsuyuman haykuna llavekunata qosqayki, kay pachapi tukuy watasqaykiqa hanaq pachapipas watasqallataqmi kanqa, kay pachapi tukuy paskasqaykipas hanaq pachapiqa paskasqallataqmi kanqa, nispa. 20Hinaspanmi Jesusqa yachachisqankunata kamachirqan: –Aman pimanpas Cristo kasqaytaqa willankichischu, nispa. 21Chaymantapachan Jesusqa yachachisqankunaman sut'inchaspa nirqan: –Jerusalén llaqtamanqa rinaypunin, chaypin kurak runakuna, sacerdote umallikuna, kamachikuy simita yachachiqkuna sinchitapuni ñak'arichiwaspa wañuchiwanqaku. Ichaqa kinsakaq p'unchaypin kawsarimpusaq, nispa. 22Chaymi Pedroqa payta wakman pusaspa anyarqan: –Señor, amapuni Diospas munachunchu chay hina sucedenasuykitaqa, nispa. 23Hinan Jesusqa Pedrota nirqan: –¡Satanás, ladoymanta anchhuriy! Urmachiytan munawanki. Qanqa manan Dios hinachu yuyaykunki, aswanpas runa hinallan yuyaykunki, nispa. 24Hinaspan Jesusqa yachachisqankunata nirqan: –Pipas qhepayta hamuyta munaqqa, pay kikinta negakuchun, hinaspa cruzpi ñoqarayku ñak'arishaq hina ñak'arispa qhepayta hamuchun. 25Pipas pay kikillanta waqaychakuyta munaqqa, chinkapunqan, pipas ñoqarayku wañuqmi ichaqa kawsanqa. 26Huk runachus kay pachantinpi lliw kaqkunata paylla hap'ikapunman kawsaynintataq chinkachikapunman chayqa, ¿ima allintaq paypaq kanqa? ¿Hayk'atataq runaqa qonman kawsayninta qespichinanpaq? 27Runaq Churinqa angelninkunapiwanmi Yayanpa hatunchasqan hamunqa, hinaspan sapankaman ruwasqanman hina pagapunqa. 28Cheqaqtan niykichis, kaypi kashaqkunamanta wakinkunaqa manan wañunqakuchu Runaq Churinta qhapaqsuyunpi hamushaqta rikunankukama, nispa.


text: 1Kunanka ¿imatatí rimashunchisapa? ¿Ashwanta uchallikushpallachu kawsashunchisapa Tata Dios ashwanta kuyawashpanchikuna perdonawananchikunapa? 2Amana uchallikuypachinachu. Suk runa wañudu kashpa manana uchallikunnachu. Ñukanchikunapish wañudu runashina amana uchallikuypachinachu. 3¿Manachu yachankichi ñukanchikuna bawtisakushpa Jesukristuwan tantanakushkanchikunata? Chayrayku suk wañudu runashina manana uchallikushpanachu kawsananchikuna tiyan. 4Bawtisakushpanchikuna Jesukristuwan tantalla wañudu pampadushina kashkanchisapa. Pampadushina kaptinchikuna Tata Dios tukuy laya atipak kashpa Jesukristuta kawsachimushkanshina ñukanchikunatapish yanapawanchisapa mushuk kawsayta kawsananchikunapa. 5Jesukristuwan tantalla wañudushina kanchisapa amana uchallikushpa kawsananchikunapana. Paywan tantalla kawsachimudushina kanchisapa mushuk kawsayta kawsananchikunapana. 6Yachanchisapa Jesukristuwan tantalla kruspi timbidushina kashkanchikunata. Paywan tantalla wañudushina kashpanchikuna manana uchallikushpanachu kawsashunchisapa. Kunanka ñami atipanchisapana allita rurashpa kawsayta. 7Wañudushina kashpanchikuna manana uchallikushpanachu kawsanchisapa. 8Jesukristuwan tantalla wañudushina kashpanchikuna yachanchisapa paywan tantalla kawsananchikunata. 9Yachanchisapa Jesukristu wañushkanmanta kawsamushka kashpa mana kutin wañunanta. Manana kutin wañunkanachu. 10Jesukristu uchanchikunarayku wañushpa suk kutilla wañurkan. Chaymanta wañushkanmanta kawsamushpa Tata Dioswan tantalla paktanakushpa kawsan. 11Chashnashina kankunapish yuyaychi wañudushina kanaykichita amana uchallikushpa kawsanaykichipana. Yuyaychi Jesukristuwan kawsamudushina kanaykichita Tata Diosllata sirvishpa kawsanaykichipa. 12Chayta yuyashpa amana munaychinachu uchallikushpa kawsayta. Amana munanaykichillata rurashpanachu kawsaychi. 13Ama nima layapi uchallikuychinachu. Munaychi allikunallata rurayta. Wañuymanta kawsamudushina kashpaykichi Tata Diospa munananllata rurashpa kawsaychi. 14Moisespa kamachikunankunata mana atipashpanchikuna kasuyta yachanchisapa uchasapakuna kananchikunata. Kunanka Tata Dios kuyawashpanchikuna perdonawashkanchisapa. Chayrayku manana uchallikushpanachu kawsanchisapa. 15Mana Moisespa kamachikunankunata kasushkanchikunaraykuchu Tata Dios perdonawanchisapa. Payka kuyawashpanchikuna perdonawanchisapa. Tata Dios perdonawananchikunata yachashpa ¿uchallikushpallachu kawsashunchisapa? Ama nima layapi uchallikuypachinachu. 16Kankuna yachankichi patronpi trabajashpaykichi chay patronta allita kasunaykichita. Kikikichipa munanaykichillata rurashpa kawsashpaykichika uchallikushpalla kawsaykankichi. Uchallikushpa kawsashpaykichi wañuynikichillata maskaykankichi. Chaymanta Tata Diosta kasushpa kawsashpaykichika paywan tantalla kushikushpa kawsankichi. 17Kankuna manana uchallikushpanachu kawsaykankichi. Kunanka tukuy shunkuna Tata Diospa rimananta allita kasuykankichina. Chayrayku Tata Diosta agradesini. 18Tata Dios perdonashuptikichi manana uchallikushpanachu kawsaykankichi. Kunanka Tata Diosllata kasushpa allita rurashpa kawsaykankichi. 19Tukuy kaykunata parlachiykichi allita entiendinaykichipa. Mana chashna yachachiptini mana atipankichimanchu entiendiyta. Ñawpaka sukaman uchallikushpalla kawsak kankichi. Kunanka Tata Diosllata kasushpa allita rurashpa kawsanaykichi tiyan. 20Ñawpaka uchallikushpalla kawsashpaykichi mana munashkankichichu allita rurashpa kawsayta. 21Uchallikushpa kawsashpaykichi ¿ima allikunatatí surkushkankichi? Wañuynikichillata maskaykashkankichi. Kunanka chay ñawpa uchallikushkaykichita yuyashpa pinkakunkichi. 22Kunanka manana ñawpashinanachu uchallikushpa Tata Diosllata kasushpana kawsaykankichina. Manana yankamantanachu kawsaykankichi. Kunanka Tata Diosllata sirvishpa kawsashpaykichi sieluman rinkichi paywan mana tukuyniyukta kawsak. 23Uchallikushkanchikunarayku wañunanchikuna tiyan. Chashna kaptinpish Tata Dios sukaman kuyawashpanchikuna Señorninchi Jesukristu wañushkanrayku sieluman pushawashunchisapa mana tukuyniyukta paywan kawsananchikunapa.


text: 1Chaypina muskuyninipishina kawarkani chay Oveja Wawan chay roskadu karapapa kanchis apichidunkunamanta suk apichidunta llikiptin. Chayta llikiptin chay chusku animalkunamanta suk iden troynoshina sinchita kaparikushpa rimarkan: “¡Shamuy kawak!” 2Chashna kayawaptin kawarkani suk yurak kaballuta. Chay kaballuta montak runa makinpi suk balistata apaykarkan. Chaypina suk angel chay runata suk koronata kurkan. Chay runaka tukuy makanakukmasinkunata makarkan. Chashna paykunata makashpankuna sinchi kamachikuk kiparirkan. 3Chaymanta chay Oveja Wawan chay roskadu karapapa ishkaynin apichidunta llikiptin uyarirkani chay chusku animalkunamanta ishkaynin sinchita rimaptin: “¡Shamuy kawak!” 4Chaypina kawarkani suk puka kaballuta llukshimuptin. Suk angel chay kaballu montadu runata willarkan allpaman rinanpa tukuy runakunata wakllichik. Chashna wakllichiptinkuna allita kawsaykashkankunamanta sukwan sukwan makanakushpa wañuchinakunkasapa. Chay angel chay runata suk atun ishkaynin ladupi filuyuk machetita kurkan. 5Chaymanta chay Oveja Wawan chay roskadupa kimsaynin apichidunta llikiptin uyarirkani chay chusku animalkunamanta kimsaynin rimaptin: “¡Shamuy kawak!” Chaypi suk yana kaballuta kawarkani. Chay yana kaballuta montak runapa makinpi suk balansa tiyarkan. 6Chaymanta chay chusku animalkunapa chawpinkunamanta suk vosta uyarirkani chay kaballu montadu runata willaptin: “Yarkay tiempu tiyanka. Chayrayku suk kilu trigu suk diya trabajupa chanin. Kimsa kilu sebada suk diya trabajupa chanin. Ama mikuna wirata nima vinuta wakllichiychu.” 7Chaymanta chay Oveja Wawan chay roskadu karapapa chuskuynin apichidunta llikiptin uyarirkani chay chusku animalkunamanta chuskuynin rimaptin: “¡Shamuy kawak!” 8Chayta uyarishpayni suk killuyadu kaballuta kawarkani. Chay killuyadu kaballuta montadu runapa shutin karkan Wañuy. Chay runapa washanta shamurkan wañudukuna churanankunapi kamachikuk. Tata Dioska paykunata almitirkansapa tukuy runakunamanta chuskuynin partita unkuywan yarkaywan sakra animalkunawan wañuchinankunapa. Willarkansapa runakuna kikinkunapura makanakushpa wañuchinakunankunapa. 9Chaymanta chay Oveja Wawan chay roskadupa pichkaynin apichidunta llikishkan oras atun altar sikinpi aypa wañudu runakunata kawarkani. Chiknik runakuna chay runakunata wañuchirkansapa Tata Diospa rimananta yachachikushkankunarayku. 10Chay runakunaka Tata Diosta sukaman sinchita willarkansapa: “Kan, Tata Dios, sukaman sinchi kamachikuk kanki. Kanka sukaman allima kanki. Tukuy rimashkaykita ruranki. ¿Aykapití allpapi mana alli rurak runakunata wañuchiwashkankunarayku kastigankisapa?” 11Chaypina Tata Dioska chay wañuchidu runakunata sukta sukta yurak likidu llachapankunata kurkansapa. Willarkansapa suk tiempukaman shuyanankunapa Jesukristuta sirvikmasinkunata paykunatashina wañuchinankunakaman. 12Chaymanta chay Oveja Wawan chay roskadu karapapa soktaynin apichidunta llikiptin allpa sinchita kuyurkan. Inti lutu llachapashina yana likidu tukurkan. Killapish yawarshina puka likidu tukurkan. 13Chaymanta sukaman sinchita wayraptin igo kaspipa llullu wayun urmakshina sielumanta allpakaman luserukuna urmarkansapa. 14Suk karapa rollanakukshina sielu chinkarkan. Chaymanta tukuy urkukuna tukuy ishlakuna kuyushpa chikan partiman suchurkansapa. 15Chayta kawashpa tukuy allpapi kamachikuk runakuna machaykunapi sachakunapa urku rarkakunapi pakakurkansapa. Chaymanta awtoridarkuna soldadukunapa kamachikukninkuna aypa kullkiyuk runakuna tukuy laya atipak runakuna rantidu runakuna mana rantidu runakunapish sukaman manchakushpa machaykunapi pakakurkansapa. 16Paykunaka chay urku rarkakunata chay atun rumikunata sukaman kaparishpa willarkansapa: “¡Nitiwashpa arkawaysapa chay atun tiyarinanpi tiyaridu Tata Dios ama kawawanankunapa! Arkawaysapa chay Oveja Wawan ama piñakushpa kastigawanankunapa. 17Tata Dios kastigakunan diyaka ñami chayamushkana. Mana ni pi chay kastigunmanta kishpinkachu.”


text: 1Churilláy, simiykunata waqaychay, kamachikuy simiykunata illata hina waqaychay. 2Chayta ruwaspaykin kawsanki, yachachikuyniykunata ñawi ruruykita hina waqaychay. 3Chaykunata dedoykikunaman wataykuy, chaykunata sonqoykipi yuyashallaypuni. 4Yachayta panachakuy, allin yuyayta aylluchakuy. 5Chaykunan wasanchaq warmimanta karunchasunki, sonqo suwaq wak warmimantapas waqaychasunki. 6Ñoqan huk p'unchay wasiy ventanapi sayasharqani, hinaspa k'aktumanta qhawasharqani. 7Malqo waynakunatan rikusharqani, hinaspan paykuna ukhupi huknin pisi yuyayniyoq waynata rikurqani. 8Calleta rishaspanmi chay warmiq tiyasqan esquinaman chayasharqan, chay warmiq wasin qayllantan purisharqan 9ch'isiyaykuyta, rasphiyaykuqtinña, tutayaykuyta, laqhayaykuytaña. 10Chayllamanmi chay warmi paywan tinkuq lloqsimurqan, rabona p'achayoq, q'otunanpaq yuyaykuspa, 11qhalincha mana p'enqakuq, manan chakinqa wasinpi takyanñachu. 12Mayninpin callepi kashan, mayninpitaq plazakunapi, esquina-esquinakunapin qhamiyashan. 13Waynatan oqllaykurqan, hinaspan much'aykurqan, mana p'enqakuspan payta nirqan: 14–Kunan p'unchaymi Diosman prometesqayta haywamuni, hinan sumaq kawsay sacrificio mikhuna aycha wasiypi kashan. 15Chaymi qanwan tinkuq lloqsimuni, qanwan tupaykuytapunin munasharqani, tariykipunitaq kanpas. 16Puñunaytan mast'arqamuni Egipto linomanta awasqa munay chusikunawan. 17Puñunaytan ch'aqchumuni q'apaq mirrawan, aloewan, canelapiwan. 18Haku, illariqta munanakamusun, amikunanchiskama wayllunakamusun. 19Manan qosayqa wasipichu, karutan purin. 20Ch'uspa hunt'a qolqetan aparikun, pura killa p'unchaytañan kutimpunqa, nispa. 21Misk'ita rimapayaspanmi uyachirqan, sonqo suwaq siminwanmi waynata uyachirqan. 22Hinan warmiq qhepanta phawarirqanpacha, imaynan wakaqa nak'anaman rin hina, imaynan tarukapas trampaman haykun hina, 23chaypitaq wach'iqa sonqonman ch'antakun, imaynan phalaq animalpas toqllaman phawaykun hina, manataq wañunanta yachakunchu. 24Chhaynaqa, churiykuna, uyariwaychis, rimasqaykunata maki uyariwaychis. 25Ama chay warmiman sonqollikuychu, ama qhepanta rispa pantaykuychu. 26Askhatañan payqa waqllichirqan, askhatañan payqa wañuyman q'epiykurqan. 27Wasinman puriyqa Wañuy-pachaman puriymi, chayman riyqa wañuyman riymi.


text: 1Reypa ayllun ukhumanta Ismaelqa, Netaniaspa churin Eliasamaj allchhin qanchis kaj killapi Mizpaman rerqa Gedaliaswan parlaj. Chunka runastawan pusarikuspa rerqa. Chay Mizpapitaj mikhushajtinku, 2Ismael, jinataj paywan kasharqanku, chay chunka runaspiwan jatarikuspa, espadawan Gedaliasta wañucherqanku, pitachus Babiloniamanta rey churasqa Judata kamachinampaj, chayta. 3Ismael wañuchillarqataj, Gedaliaswan kasharqanku, chay tukuy judiosta, jinataj Mizpapi kasharqanku, chay caldeo soldadostawan. 4Gedaliasta wañuchisqankumanta chay q'ayantin, manaraj pipis chay imasta yachashajtin, 5Sichem nisqa cheqamanta, Silomanta, Samariamantawan pusaj chunka runas chayamorqanku; paykuna jamusharqanku sunkhasninku q'arasqa, p'achasninku llik'isqa; chantá cuerposninkupis khuchurasqa karqa, chaytaqa paykuna kikinku khuchurakusqanku. Ajinallatataj chajra poqoykunata jaywanankupaj, inciensota ima Diospa Templompi q'oshñichinankupaj apamorqanku. 6Chaypacha Netaniaspa churin Ismaelqa Mizpamanta waqaspa llojsimorqa, paykunawan tinkukoj rispataj, nerqa: Jamuychej Ahicampa churin Gedaliasman, nispa. 7Llajtaman yaykojtinkukamataj, chay runasta wañurparicherqanku, uj ch'aki pujyumantaj ayasninkuta wijch'uykorqanku. 8Chaywampis chay runasmanta chunkaqa Ismaelman nerqanku: Ama wañuchiwaykuchu; noqaykojta tiyapuwayku trigoyku, cebadayku, aceiteyku, jinataj abeja misk'iykupis campopi pakasqa, nispa. Chaypacha Ismaelqa mana paykunata wañucherqachu chay ujkunata jinaqa. 9Ismael wañuracherqa, chay runaspa ayasninkuta wijch'uykorqa, chay pujyoqa rey Asaj ruwachisqan karqa, Israelmanta rey Baasanwan wañuchinaku maqanakupi kashajtinku. Jinapis Ismaelqa chay wañuchisqan runaspa ayasninkuwan chay pujyuman junt'aykucherqa. 10Astawampis Ismaelqa presocharqa reypa ususisninta, jinallataj Mizpapi qhepakorqankuraj, chay runastapis, pikunatachus soldadosta kamachej Nabuzaradán Gedaliaspa kamachiynin uraman churasqa, chaykunata. Ismaelqa paykunata presochaytawan, ñanta jap'irerqanku paykuna pusarisqa Amón jallp'aman chimpanankupaj. 11Maypachachus Careaj churin Johanán, jinataj paywan kasharqanku, chay soldadosta kamachejkuna ima Ismael millay imasta ruwasqanta yacharqanku chaypacha, 12tukuynin soldadosninta tantaykuspa, Ismaelpa contrampi maqanakoj rerqanku, tariparqankutaj paykunata Gabaonpa jatun estanquen, chaypi. 13Ismael presosta apasharqa, chay runasqa Johananta, chay soldados ukhupi kamachejkunatawan paywan khuska jamushajta rikuspa, mayta kusikorqanku. 14Chantá Mizpamanta presos apasqa, chay kajkunaqa Careaj churin Johananman kutiporqanku. 15Ismaeltajrí, pusaj soldadosnimpiwan Johananmanta ayqerqanku, riporqankutaj amonitaspa jallp'ankuman. 16Chantá Johanán, paywan risharqanku, chay kurajkunapiwan pusakamporqanku soldadosta, warmista, wawasta, jinataj kurajkunatawan. Pikunatachus Ismaelqa Mizpamanta presosta apasharqa Gedaliasta wañuchisqantawankama, chaykunata Johananqa watejmanta Gabaonmantapacha kutichimorqa. 17Jinamanta ripuytawan, Gerut-quimampi pisi tiempota tiyakorqanku, chayqa Belén qayllapi karqa, chaymanta rispa, Egiptoman yaykupunankupaj. 18Chayta ruwarqanku caldeosmanta ayqekunankurayku, imaraykuchus manchachikusharqanku Ismael wañuchisqanmanta Gedaliasta, pitachus Babiloniamanta reyqa Judapi kamachej kanampaj churasqa, chayta.


text: 1Chantá Jesús chunka iskayniyoj apostolesninta wajyaspa, paykunaman atiyta qorqa sajra supaykunata qharqonankupaj, runasta sanoyachinankupajtaj tukuy laya onqoykunamanta, nanaykunamantawan. 2Chay chunka iskayniyoj apostolespa sutisnin kaykuna kanku: Ñawpaj kaj Simón, Pedro nisqa, wawqen Andreswan; Zebedeoj churisnin: Santiago, Juanwan; 3Felipe, Bartolomé, Tomás, impuestota cobraj Mateo, Alfeoj churin Santiago, Tadeo, 4Simón, cananeo nisqa; Judas Iscariote ima, pichus Jesusta jap'ichinan karqa, chay. 5Jesús kacharqa chay chunka iskayniyojta kay jinata kamachispa: Mana judío kajkunaj ñanninta ama rinkichejchu, nitaj samaritanospa llajtankuman yaykunkichejchu. 6Manachayqa riychej Israel ayllumanta chinkasqa ovejasllaman. 7Rispataj, willaramuychej: Diospa janaj pacha reinon qayllamunña, nispa. 8Onqosqasta sanoyachiychej, wañusqastataj kawsarichiychej; lepra onqoyniyojkunata llimphuchaychej, supaykunatapis runasmanta qharqoychej. Qankunaqa kayta mana pagaspalla jap'erqankichej, amallataj pagachikuychejchu. 9Ama apaychejchu qolqe wayaqapi qorita, qolqeta, nitaj cobre phatastapis. 10Ñampajqa amallataj qoqawi wayaqata apaychejchu, nitaj iskay p'achasta, nitaj waj juk'utastawampis, nillataj tojnutapis. Llank'aj runaqa mikhuchisqapuni kanan tiyan. 11May llajtallamampis, chayrí ranchomampis chayaspaqa, mask'aychej pichus k'acha runata, chaypitaj qhepakuychej, waj llajtaman rinaykichejkama. 12Wasiman yaykuspataj, chaypi tiyakojkunata napaykuychej. 13Chaypi tiyakojkuna chay napaykusqaykichejta jap'ikunankupaj jinachus kanku chayqa, napaykusqaykichejqa paykunapi qhepakonqa. Manachayrí qankunaman kutimponqa. 14Sichus pillapis wasinkuman mana wajyarikusunkichej, nitaj parlasqaykichejtapis uyarisunkichej chayqa, chay wasimanta, chayrí chay llajtamanta llojsiychej, chakisniykichejmanta jallp'ata thalarakuspa. 15Cheqatapuni niykichej: Juicio p'unchaypeqa aswan ñak'ariy kanqa chay llajtapaj Sodomamanta, Gomorramantawan nisqaqa. 16Kunanqa, Noqa kachashaykichej ovejasta jina atojkunaj chawpinkuman. Kataris jina sumaj yuyayniyoj kaychej, palomas jinataj llamp'u sonqoyoj. 17Allinta qhawakuychej runasmanta. Paykunaqa juntaman qankunata pusaspa, sinagogasninkupi jasut'ichisonqachej. 18Noqarayku pusasonqachej llajtapi kuraj kamachejkunaman, reyesman ima. Chantá ñawpaqenkupi Noqamanta willankichej paykunaman, mana judío kajkunamampis. 19Kamachejkunaman pusasqa kaspaqa, ama llakikunkichejchu imaynatachus parlanaykichejmanta, chayrí imatachus ninaykichejmanta. Chay ratopacha Dios yuyaychasonqachej imatachus parlanaykichejta. 20Mana qankunachu parlankichej; astawanqa Tataykichejpa Espíritun qankunanejta parlanqa. 21Wawqeqa wawqenta wañuchichenqa, tatapis wawanta; wawaspis oqharikullanqankutaj tatasninkuta wañuchichinankupaj. 22Noqarayku tukuy runas chejnisonqachej. Pichus tukukuykama sumajta sayanqa, chay salvasqa kanqa. 23Sichus mayqen llajtallapipis chejnispa qhatiykachasunkichej chayqa, waj llajtamanñataj ayqeychej. Cheqatapuni niykichej ari: Manaraj tukuy israelitaspa llajtasnimpi willayta tukushajtiykichej, ñapis Runaj Churenqa kutimonqaña. 24Yachakojqa yachachejninmanta mana aswan kurajchu, nitaj kamachipis patronninmanta kurajllatajchu. 25Yachakojpajqa walej yachachejnin jina kanan, kamachipajpis patronnin jina kanan. Wasiyojtachus Beelzebú sutiwan suticharqanku chayqa, imatarajchus sutichanqanku wasimpi kajkunataqa. 26Chayrayku, ama runasta manchachikuychejchu. Mana imapis pakasqaqa kanchu mana sut'inchakojqa, nitaj pakaypi kajpis mana yachakojqa. 27Imatachus tutallan niykichej, chayta sut'i p'unchaypi niychej. Pakaypi uyarisqaykichejtapis, wasi patamanta qhaparispa willaychej. 28Ama manchachikuychejchu cuerpota wañuchejkunata, imaraykuchus almataqa mana wañuchiyta atinkuchu. Astawanqa, pichus cuerpota, almatapis ukhu pachaman wijch'uykuyta atin, chayta manchachikuychej. 29Manachu iskay p'isqetustapis vendenku phatallapi? Chaywampis, Dios Tataykichej mana munajtenqa, ni uj p'isqetullapis jallp'aman urmanchu. 30Ajinallatataj, umaykichejpi chujchasniykichejpis tukuyninku yupasqa kashanku. 31Chayrayku ama manchachikuychejchu. Qankunaqa p'isqetusmanta nisqaqa aswan valorniyoj kankichej. 32Sichus pipis runaspa ñawpaqempi Noqata rejsiwasqanta nenqa chayqa, Noqapis payta rejsisqayta nillasajtaj janaj pachapi kashaj Tataypa ñawpaqempi. 33Chantá, sichus pipis runaspa ñawpaqempi mana rejsiwasqanta nenqa chayqa, Noqapis payta mana rejsisqayta nillasajtaj janaj pachapi kashaj Tataypa ñawpaqempi. 34Ama qankunaqa yuyaychejchu Noqa kay pachaman allin kawsayta apamoj jamusqayta. Mana allin kawsaytachu apamuni, manachayqa phiñanakuyta. 35Noqaqa runasta t'aqanachej jamuni: Churita tatanmanta, ususita mamanmanta, ñojch'atapis suegranmanta. 36Ajinamanta runaj enemigosnenqa wasillanmantataj kanqanku. 37Pichus tatanta, chayrí mamanta, Noqamanta astawan munakojqa mana Noqaypata kanampaj jinachu. Ajinallatataj, sichus pipis churinta, chayrí ususinta Noqamanta astawan munakun chayqa, nillataj payqa Noqaypata kanampaj jinachu. 38Sichus pipis mana cruznin aparisqa qhepayta jamonqa chayqa, payqa mana Noqaypata kanampaj jinachu. 39Pichus kawsayninta tarejqa chinkachenqa, pitajchus Noqarayku kawsayninta chinkachejtajrí kawsayninta tarenqa. 40Sichus pipis qankunata wasinman wajyarisunkichej chayqa, Noqata wajyariwan. Pichus Noqata wasinman wajyariwajtaj Kachamuwajta wajyarin. 41Sichus pipis profetata wajyarikun profeta kasqanrayku chayqa, profetaj t'inkanta jap'enqa. Jinallataj, sichus pipis cheqan runata wajyarikun, cheqan runa kasqanrayku chayqa, paypis cheqan runaj t'inkanta jap'illanqataj. 42Sichus pipis kay juch'uykunamanta ujninman, yachachisqay kasqanrayku uj vaso yakullatapis jaywarin chayqa, cheqatapuni niykichej t'inkayojpuni kananta.


text: 1Israel runakuna ukhumantan sacerdotey kanankupaq ñawpaqeykiman qayllaykachikunki wawqeyki Aaronta churinkunatawan: Nadabta, Abiuta, Eleazarta, Itamartawan. 2Wawqeyki Aaronpaqtaq sumaq p'achata ruwapunki ima sumaq munayllaña kananpaq. 3Qanmi rimapayanki llapa yuyaychasqay llank'ay yachaq runakunata Aaronpa p'achanta ruwanankupaq, chay p'achawanmi Aaronqa sacerdotey kananpaq churasqa kanqa. 4Kay p'achakunatan ruwanqaku: Qhasqo-ch'uspata, unkuta, capata, pallayniyoq sotanata, linomanta awasqa uma k'uyunata, chumpitawan. Sumaq p'achakunata wawqeyki Aaronpaq churinkunapaqwan ruwachinki, sacerdotey kanankupaq. 5Chaykunataqa ruwanqaku ñañuy-ñañu linomanta, ñañuy-ñañu qorimanta, llawlli-puka, sani-puka, rawraq-puka q'aytumantawan awasqamanta. 6Unkutan ruwanqaku ñañuy-ñañu linomanta, ñañuy-ñañu qorimanta, llawlli-puka, sani-puka, rawraq-puka q'aytumantawan munay pallayniyoq awasqamanta. 7Chay unkuq iskaynin lado rikraman walqanantaqmi kikinmanta ruwasqa kanqa, ahinapin huk awaylla kanqa. 8Unkuta wataq munay pallayniyoq chumpiqa unkuwan hukllan kanqa, ñañuy-ñañu linomanta, ñañuy-ñañu qorimanta, llawlli-puka, sani-puka, rawraq-puka q'aytumantawan awasqa. 9Hap'illankitaq yanayoq yuraq iskay umiña rumitapas, hinaspan chaykunapi Israelpa churinkunaq sutinta k'iñaspa qelqanki, 10huknin rumipi soqta sutita, hukkaq rumipipas soqta sutillatataq, nacesqankuman hina. 11Israelpa churinkunaq sutintaqa iskaynin rumipin qelqachinki rumipi k'iñaqwan, k'iñasqa sellota hinan ruwanqa, iskaynin rumitataq muyuriq qoriman ch'olqochinqa. 12Hinan iskaynin rumita unkuq rikra watunman churanki Israelpa churinkunata yuyarichina rumi kananpaq. Chay hinatan Aaronqa ñoqa Señor Diospa ñawpaqeypi sutinkuta iskaynin rikranpi apanqa yuyarichiwanankupaq. 13Qorimantan ch'olqochinakunataqa ruwanki. 14Ruwallankitaqmi simp'asqa iskay qori watutapas, hinaspa chaykunata ch'olqochinakunaman k'askachinki. 15Ruwallankitaqmi munayniy sut'inchanapaq qhasqo-ch'uspatapas, munay pallayniyoq awasqata. Chaytan ruwanki unkuta hina ñañuy-ñañu linomanta, ñañuy-ñañu qorimanta, llawlli-puka, sani-puka, rawraq-puka q'aytumantawan awasqamanta. 16Chay ch'uspaqa tawa ch'ullpayoqmi kanqa, anchonpas wask'anpas huk cuartakaman kanqa. 17Umiña rumikunatan chayman ch'olqochinki tawa wachuchasqata. Ñawpaqkaq wachupin kanqa puka umiña, q'ellu umiña, nina qespi umiñapiwan. 18Iskaykaq wachupin kanqa siwar umiña, yana q'omer umiña, qespi umiñapiwan. 19Kinsakaq wachupin kanqa puka-samaq q'ellu umiña, ch'eqchi umiña, sani umiñapiwan. 20Tawakaq wachupin kanqa q'omer umiña, yanayoq yuraq umiña, yana-puka umiñapiwan. Llapallanmi qoripikama ch'olqochisqa kanqa. 21Rumiqa chunka iskayniyoqmi kanqa, Israelpa churinkunaq sutinqa chunka iskayniyoqmi, sapanka rumipin sello hina k'iñakunqa chunka iskayniyoq ayllumanta huknin suti. 22Ruwallankitaqmi qhasqo-ch'uspapaq ch'uya qorimanta simp'asqa watukunatapas, 23iskay qori argollatapas, chaykunatan qhasqo-ch'uspaq iskaynin wichay ch'ullpanman churanki. 24Hinaspa iskaynin qori watuta churanki chay iskaynin argollaman. 25Chay watukunaq puntantataq unkupi iskaynin ch'olqochinaman churanki, ahinata chay watukunata hap'ichinki unkuq ñawpaqen walqanaman. 26Ruwallankitaqmi iskay qori argollatapas, chaykunatan qhasqo-ch'uspaq iskaynin ura puntanman churanki, unkuwan tupaypi qhepa ch'ullpankunaman. 27Ruwallankitaqmi iskay qori argollatapas, chaykunatan churanki unkuq iskaynin walqana ñawpaqpi, urankaqpi, sirasqa tupaypi, unku chumpi patapi. 28Hinan qhasqo-ch'uspa argollakunaqa unku iskaynin argollakunaman llawlli-puka watuwan watasqa kanqa, chhaynapin qhasqo-ch'uspaqa unku chumpi patapi kashanqa, manataqmi unkumanta lloqsinqachu. 29Aaronqa munayniy sut'inchanapaq qhasqo-ch'uspawan churaykukuspa karpaman haykunqa chayqa, qayllayman qhasqonpi apaykamullawanqataqmi Israelpa churinkunaq sutinta yuyarichiwananpaq. 30Munayniy sut'inchanapaq qhasqo-ch'uspapitaq Urimta Tumimta churanki, qayllayman haykumuqtin Aaronpa qhasqonpi kashananpaq. Ahinatan Aaronqa qayllayman Israel runakunapaq sut'inchanata qhasqonpi apallanqapuni. 31Unkupaqmi capata awanki llawlli-puka q'aytumantakama. 32Chawpinpin umapaq t'oqo kanqa, chay t'oqo muyuriqmi q'empisqa allin-allin sirasqa kanqa, qara chalecoq kunkan hina, ama llik'irparikunanpaq. 33Capaq canton muyuriqmantaq churanki llawlli-puka, sani-puka, rawraq-puka q'aytumanta awasqa granadakunata, qori campanillakunawan chawpinasqata, 34huknin qori campanillaq qhepanman huk granada, hukkaq qori campanillaq qhepanmanpas huk granada. 35Aaronqa chay capawan churaykusqan serviwanqa, ñoqa Señor Diospa qayllay Ch'uya Cheqasman haykuqtin lloqsiqtin campanillakunaq “chin-chin” nisqan uyarikunqa, ama pay wañunanpaq. 36Ruwallankitaqmi ch'uya qori llaphllatapas, hinaspan chaypi sellota hina k'iñaspa qelqanki “Señor Diospaq t'aqasqa” niq simita. 37Hinaspanmi chayta uma k'uyunaq ñawpaqenman llawlli-puka watuwan qaqata watanki. 38Aaronpa mat'illanpipunin kashanqa. Israel runakuna ofrenda haywasqankupi huchallikuqtinkupas paymi huchankuta apanqa, ñoqataq haywawasqankuta chaskisaq chay qori llaphllaqa mat'illanpipuni kasqanrayku. 39Pallayniyoq sotanatapas uma k'uyunatapas ñañuy-ñañu linomantan awanki, chumpipas munay pallayniyoqmi kanqa. 40Aaronpa churinkunapaqtaq ruwapunki sotanakunata, chumpikunata, chukukunatawan, ima sumaq munayllaña kanankupaq. 41Chaykunawanmi p'achaykachinki wawqeyki Aaronta churinkunatawan, hinaspan aceitewan umankuta hawispa sacerdote kanankupaq churapuwanki, t'aqapuwanki. 42Cinturamanta moqokama chayaq lino calzoncillokunatapas ruwapullankitaq, q'ala cuerponkuta pakananpaq. 43Aaronwan churinkunawanmi chaykunawan churakunqaku Dioswan Tupana Karpaman haykunankupaq otaq Ch'uya Cheqaspi yupaychaq altarman asuykunankupaq, ama huchallikuspa wañunankupaq. Chayqa paypaqpas qhepa mirayninkupaqpas wiñaypaq kamachikuy simin.


text: 1Maican fariseoguna Jerusalenmanda shamushcauna Moises mandashcata yachachiccunandi Jesuspagma shamusha tapunaura, 2Imamandata camba runaguna ñucanchi ñaupa yachachishcagunata mana pactachinaun. Camba runaguna micungaraushcai paiguna maquita mana maillarinaun ñucanchi huañuc apayayaguna tunu yachachishcacuintaga. 3Tapunaupi Jesus randi tapura, Cangunaga imaraicuta Dios mandashcata pactachinarandiga canguna apayayaguna tunu causanallata catinguichi. 4Diosca casnami mandara: Camba yayatas camba mamatas cadsuna manguichi nishca. Maican runas paihua yayata, mamata camisha jiridsata rimashaga paillatami huañuchun, Dios nishami mandashca. 5Randi canguna ninguichi, shuc runa paihua yayagunata rimasha tucui ñuca charishcata Diosma cumbirashcani, cangunata cunan yanapangahua mana imas tiyahuanzhu nisha rimashaga paigunata mana yanapanachan nisha rimanguichi. Chasna nisha canguna munashca causana tunuta catingahuaca Dios mandashcataga mana balichinguichichu. 7Llullaisiquiguna manguichi. Alitami Dios rimashcata pasachic Isaias cangunamanda quillcara casna rimasha: 8Cai runaguna paiguna shimillahuanmi ñucata llaquihuanaun randi paiguna shunguga ñucamanda caruibi maun. 9Ñáucata sirtu llaquiucuinta yanga alabahuanaun. Paiguna yachachishca shimiga runa yuyaimandalla mandashcaguna manaun. 10Chihuasha Jesus tucui chi runagunata mayanllayaichi nisha rimara, Ñáucata intindisha uyahuaichi. 11Shimibi yaicuc micunaga runata mana juchayachinzhu, randi runa shimimanda rimashcaga runata juchayachinmi. 12Jesus casna rimacpi pai japishca runaguna paita ninaura, Fariseogunaga can rimashcata uyasha yapa piñarinaura. 13Rimanaupi pai nira, Shuc ruyata mana tarpushcata pilashcacuinta ñuca jahuapachai tiyac Yaya paiguna yachachishcata rangami. 14Saquichilla paigunataga imasnas anauchun. Shuc puyuñahui runaga shuc puyuñahui runata pushaupi ishcandi (2) juctu ucui urmangauna. Chi fariseo runaguna chasnacuintallata manaun. Puyuñahui runagunacuinta ashallata puyuñahuicuinta ac runagunataga pushanaun. 15Casna Jesus rimacpi Pedro nira, Imatata chasna nishaga yachachingui. 16Tapucpi cutipasha nira, Cangunahuas chara manachu intindinguichi. 17Aichamanda manachu yachanguichi. Shimi ucuibi yaicucca huicsama pasan, chihuasha pagllama llucshin. 18Randi shimimanda llucshic rimanaga shungumandami llucshin, chimi runataga jiridsayachin. 19Runa shungumandami llucshinaun mana ali yuyaigunaga, runata huanchina, shucpa huarmita quichusha japina, ashiyana, shuhuana, llullana, caminagunahuas. 20Chigunami runataga jiridsayachin, randi micungahua maquita mana maillashcaga runata mana juchayachinzhu, nira. 21Jesus chasna runagunata yachachishcahuasha chimanda llucshisha Sidón, Tiro llactaguna partima rira. 22Canaan llactamanda shuc mana-israel huarmi Jesuspagma caparisha shamura, israelgunata mandac rey amu Davidmanda mirai angui señor, chasna asha ñucata yuyarisha yanapahuai. Ñáuca ushushita paihua aichai auc supai yapa turmintachipan. 23Chasna caparigllaita Jesus mana imatas paita rimarachu. Pai chunga ishcai (12) japishca runagunaga paita ruganaura, Cai huarmi caparisha ñucanchita catimun, pai tapushcata cui uctalla pai chunllayachun. 24Jesus cutipasha nira, Ñáucaga chingarishca ovejagunacuinta israelmanda miraigunamalla cachashca mani. 25Randi chi huarmi Jesuspagma shamusha paihua ñaupacpi cungurisha nira, Yanapahuai señor. 26Chasna nicpi Jesus paita nira, Israel runaguna Diospa huahuagunashina anaun. Huahuaguna micucta quichusha allcu huahuagunashina shuc runagunama cucpiga mana balinzhu. 27Rimacpi chi huarmi randi nira, Sirtu chasna man señor, chasna acpihuas allcugunaga mesamanda jicharic acuhuataga micuc manaun. Chicuinta ashillata yanapahuai señor. 28Chita uyasha Jesus nira, Yapa alitami Diosta quiringui, chasnamandami can munashcacuinta tucuchun. Chi ratullai chi huarmihua ushushimanda supai llucshicpi ali tucura. 29Jesus chimanda risha Galilea cucha mayanda pasaura. Chibi shuc urcuma sicasha tiyarira. 30Ashca runaguna pai tiyaushcama shamunaura ima tunu unguyuccunatas apamusha, mana puric runaguna, puyuñahuiguna, mana rimaccuna, huaglishca maquiyuccuna, shuccunahuas. Paigunata Jesuspa ñaupacpi churacpi pai tucuigunata janbira. 31Janbicpi chi mana rimaccunaga rimangahua callarinaura, huaglishca maquiguna alichishca tucunaura, mana puric runaguna alita puric tucunaura, puyuñahuiguna ña ricuc tucunaura. Tucui chi runaguna Jesus rashcagunata ricusha manzharisha israelgunahua Diosta alabangahua callarinaura. 32Chihuasha Jesus pai japishca runagunata caima shamuichi nisha, cai runagunata ricusha llaquirini nira. Ricuichi ña quimsa (3) punzhata ñucahuan anaushca, cunan micunata mana charinaunzhu. Ñáucanchi paigunata mana carasha cachaupiga mana alitachu yachihuan, paiguna raicaihuan ñambita riusha sambayasha purinata mana ushanaungachu. 33Nicpi pai japishca runaguna ninaura, Cai mayanllaiga huasiguna illanmi, chasna acpi maimandata paigunata carashunya cai tucui ashcataga. 34Chasna ninaupi Jesus paigunata tapura, Masna pandata charinguichi. Tapucpi cutipanaura, Canzhis (7) panda charinchi, ashicua yacu aichatahuas. 35Chita uyasha Jesus nira, Tucui runagunata allpaibi tiyarichi nira. 36Tiyarinaupi Jesus chi canzhis pangunata yacu aichagunatahuas japisha Yaya Diosta pagrachu nishcahuasha chi micunata paquisha pai japishca runagunama cura paiguna randi runagunata carangahua. 37Tucuiguna sacsacta micunaura. Chihuasha pai japishca runagunaga chi micuna puchushcata tandasha canzhis ashangata jundachinaura. 38Micuc carigunalla chuscu huaranga (4.000) tupushi anaura, huarmigunata huahuagunatahuas mana yupanaurachu. 39Chihuasha Jesus runagunata dispirisha canuaibi yaicusha paihua runagunandi Magdala nishca partima rinaura.


text: 1Chaymanta suk diya suk chunllapi Jesuska Tata Diosta oraykarkan. Orayta tukuchashkanwasha suk disipulun ladunchashpa willarkan: —Maestru, Juan Bawtista tukuy disipulunkunata yachachirkansapa orayta. Kanpish payshina yachachiwaysapa. 2Chashna disipulunkuna yachakunayaptinkuna Jesuska willarkansapa: —Kankunaka Tata Diosta orashpaykichi kashna willaychi: “A Tata Dios, kanmi kanki Tataynikuna. Munanisapa tukuy runakuna rimanankunapa sukaman alli rurak kanaykita. Munanisapa tukuy runakuna kanta kasushushpa kawsanankunapa. 3Tukuy diya mikunaynikunata kuwaysapa. 4Runamasinikuna mana allita rurawaptinkuna ñukaykuna perdonanisapa. Chashnashina kanpish uchaynikunamanta perdonawaysapa. Yanapawaysapa ama supay munachiwanankunapa mana allita rurayta.” 5Jesus ashwanta entiendichinayashpankuna suk ejempluta willarkansapa: —Ichara suk amiguykichi chawpi tutapi wasikichiman rinman. Kayashushpaykichi willashunkichiman: “Amigu, suk tipi mikunaykita kuway. 6Wasinipi suk amiguyni yarkaymanta chayamushka. Manami nima laya mikuna tiyawanchu karanaynipa.” 7Chashna amiguykichi mañashuptikichi wasikichi ukumanta manami willamunkichimanchu: “Ama shamuychu rikchachiwak. Wasini punkunka ñami alli wichkaduna. Tukuy wambraynikunawan ñami samaykanisapana. Kashna ora mananami atipaninachu nimata kuynikita.” 8Allita willaykichi. Amiguykichi sukaman mañashuptikichika atarinaykichi tiyan mañashushkanta kuk. Mana munashpaykichipish atarishpa kunaykichi tiyan sukaman mañashuptikichi. 9Mash allita uyariwaychi. Kankuna suk imata munashpaykichi Tata Diosta mañaychi. Mañashkaykichita Tata Dioska kushunkichi. Maskashkaykichita tarinkichi. Punkuta takaptikichi kicharinka. 10Tata Diosta mañak runaka chaskinkami. Tata Diosta maskak runaka tarinkami. Tata Dios punkunta takak runapa kicharinkami. 11Kankunapa wambraykichi challwata mañashuptikichi ¿kunkichimanchu machakuyta? 12Runtuta mañashuptikichi ¿kunkichimanchu alakrata? 13Kankuna mana alli rurak kashpaykichipish wambraykichita allikunata kunkichi. Tata Dioska kankunamanta ashwan alli rurakmi. Chayrayku roygaptikichi Espiritunta kushunkichi. 14Suk diya suk runamanta Jesuska supayta llukshichirkan. Supay unkuchiptin chay runaka mudu karkan. Jesus supayta llukshichiptinna chay runaka atiparkan rimakuyta. Rimakuptin kawak runakuna sukaman almirarkansapa. 15Chaypina suk runakuna Jesuspa rimarkansapa: —Supaykunapa kamachikuknin Belsebu kay runata yanapaptin supaykunata llukshichin. 16Suk runakuna Jesusta pantachichinayashpankuna willarkansapa: —Kunanlla suk almirana ruranata ruray chayta kawashpa yachanaynikunapa Tata Dios yanapashunkichu manachu nishpa. 17Chaypina Jesuska yuyayninkunata yachashpa willarkansapa: —Suk llaktapi kawsak runakuna chikninakushpa makanakushpankuna kikinkunapura kulluchinakunsapa. Sukaman makanakushpankuna wasinkunatapish urmachinsapa. 18Kankunaka rimaykankichi supaykunapa kamachikuknin Belsebu yanapawananta. Chayta rimashpaykichi mana kuskatachu rimaykankichi. Supaykunapa kamachikuknin yanapawashpaka kikinpa supayninkunallawan makanakuykanmansapa. Kikinkunapura makanakushpa kulluchinakunmansapa. 19Belsebu yanapawaptinka ¿pití disipuluykikunata yanapan supaykunata llukshichinankunapa? Allita yachanchi Tata Dios paykunata yanapananta. Chayrayku ñukata yuyawashpaykichi llullachinakuykankichi. 20Tata Dios yanapawaptin supaykunata atipani llukshichiyta. Chayrayku yachanaykichi tiyan Tata Dios kachamuwashkanta kankuna paypa mandunpi kawsanaykichipa. 21Chaymanta Jesus suk ejempluta willashpa entiendichirkansapa supayta kallpachik kananta; —Suk sinchi runa wasinta kuydashpa tukuy laya tiyapunanta allita wakaychan. Alli armadu kashpa rikchak layanta amachan. 22Allita kuydashpa wakaychaptinpish paymanta ashwan sinchi runa shamushpa armankunata kichushpa kallpachin. Chay wasiyuk runaka yuyarkan armankunawan makanakushpa kuydanakuyta. Chashna yuyaptinpish chay ashwan sinchi runa armankunata kichushpa tiyapunankunata kichun apananpa. 23Kankuna mana kreyiwashpaykichika chikniwankichi. Mana yanapawashpaykichika sukkunata ñukamanta ashuchiykankichi. 24—Chaymanta suk runamanta supay llukshishpa chakidu chunlla allpapi purin samanayashpa. Mana ni maypi samananta tarishpa riman: “Shu, kutishalla chay llukshimushkayni runallaman.” 25Chay runaman kutishpa tarin iden suk wasi chuya chuya pichadutashina. 26Chaypina kanchis ashwan mana alli rurak supaymasinkunata rin kayak. Tukuy paykuna rinsapa chay runapi yaykuk. Chashna modomanta chay runaka ñawpa kawsashkanmanta ashwan mana allikunata rurashpana kawsan. 27Chashna Jesus yachachikuykaptin suk warmi chay runakunapa chawpinmanta sinchita rimashpa payta willarkan: —Mamayki kushikushpa kawsan wawayashushkanrayku wiwashushkanrayku. 28Chashna chay warmi willaptinna Jesuska willarkan: —Mamaynimanta ashwan allita kushikunsapa Tata Diospa rimananta uyarishpa kasukuk runakuna. 29Jesus yachachikuykaptin ashwan aypa runakuna tantanakurkansapa uyarik. Tukuy paykunata Jesuska yachachishpankuna willarkansapa: —Kankunaka mana alli rurak kashpaykichi sukaman roygawankichi almirana ruranakunata ruranaynipa. Roygawaptikichipish mana nimata kankunapa rurashachu. Ñuka mana niman suk almirana ruranata ruraptinipish Tata Diosmi ruranka iden ñawpa alli yachachikuk Jonaspa tiempunpishina. 30Jonaska kimsa diyata suk atun challwa wiksanpi kawsarkan. Chaymanta kimsa diyapina kocha mañanpi chay challwaka paytaka kipnarkan. Chaypina Jonas Ninive llaktapi yachachikuptin chay mana alli rurak runakuna kreyirkansapa Tata Dios kachamushkanta. Kimsa diya ukun challwa wiksanmanta Jonas llukshimushkanshina ñukapish wañuymanta kimsa diya ukun kawsamusha. Chaypina yachankichi Tata Dios ñukata kachamuwashkanta. 31Jonaska Ninive llaktapi kawsak runakunata willarkansapa Tata Dios kastiganankunata. Chayta uyarishpankuna paykuna Tata Diosta kreyishpa mana alli ruranankunamanta wanarkansapa. Tata Dios kastigakunan diya chay runakuna sukaman chatashunkichi mana ñukata kreyiwashkaykichirayku. Ñuka Jonasmanta ashwan alli yachachikukmi kani. Chaymanta ñawpa tiempu suk karu llaktamanta suk kamachikuk warmi shamurkan yachaysapa Salomonta uyarik. Ñuka Salomonmanta ashwan alli yachaysapa kani. Chayrayku Tata Dios kastigakunan diya chay alli kamachikuk warmika kankunata chatashunkichi mana kreyiwashkaykichirayku. 33Jesuska yachachikuyllapi katirkan: —Alkusata apichishpanchi altupi churanchi tukuy wasipi yaykuk runakuna allita kawakunankunapa. Mana ni pi alkusata apichinchu uchku ukupi pakananpa. Nima apichinchu suk kajon ukunpi churananpa. 34Kankunapa ñawikichi kuerpuykichipa lusninmi. Yuyaynikichika shunkuykichipa lusninmi. Allikunata yuyashpaykichika allita rurashpa kawsankichi. Allita rurashpa kawsashpaykichika luspishina kawsankichi. Mana allikunata yuyashpaykichi mana allita rurashpa tutapishina kawsankichi. 35Kuydanakuychi ama tutayadupi kawsanaykichipa. 36Kankunaka allita yuyashpa allita rurashpa kawsashpaykichi lusyukna kankichi. Manana nima tutayadupishinanachu kawsankichi. 37Chaymanta Jesus yachachikushkanwasha suk fariseo runa willarkan wasinpi mikuk rinanpa. Jesus almitishpa chay runapa wasinpi yaykushpa rirkan mesapi mikuk. 38Payka mikukpacha rirkan mana makinta mayllashpa. Chay fariseo runaka Jesusta yuyarkan mana makinta mayllashpa mikuptin. 39Chaypina Jesuska payta willarkan: —Kankuna fariseokuna Tata Diospi chuya chuya rikurinaykichipa mayllanakunkichi. Chaykamanka mana allita yuyaykushpa kawsankichi. Sukkunapa tiyapunanta munashpa suwankichi. Iden suk kallana suk vasu washanlla maylladushina kankichi. 40Sawallamanta mayllanakushpaykichi sukaman llullachinakuykankichi. ¿Manachu yachankichi Tata Dios tukuy tiyakta rurashpa yuyaynikichitapish rurashkanta? 41Kankunaka runamasikichita tukuy shunku kuyashpa yanapashpa kawsaychi. Chaypira iden chay kallana ukun chuya chuya maylladushina kankichi. 42Ñukaka kankuna fariseokunata llakichiykichi Tata Dios kastigashunaykichita yuyashpa. Kankunaka tukuy chakraykichipi wiñakkunata chunkamanta sukta Tata Diosta kunkichi. Chayta kushpaykichipish runamasikichita chiknishpaykichi mana allita ruraykankichi. Mana Tata Diosta kuyashpa kawsankichi. Tata Dioska munan tiyapushunaykichimanta ashwan alli kakta kunaykichipa. Chay kushkaykichimanta ashwanta munan runamasikichita yanapashpa kawsanaykichipa. Munan paytapish kuyashpa kawsanaykichipa. 43Ñukaka kankuna fariseokunata sukaman llakichiykichi Tata Dios kastigashunaykichita yuyashpa. Tantanakunankuna wasipi ashwan alli tiyarinapi tiyarinayankichi. Chaymanta kallipi purishpaykichi munankichi tukuy runakuna manchashushpa rimachishunaykichipa. 44Llakichiykichi Tata Dios kastigashunaykichita yuyashpa. Kankunaka mana alli rurak kashpaykichi wañudu pampanapa uchkushinami kankichi. Runakuna mana yachashpa chay uchkupi wañudukuna pampadu kanankunata sawanta purinsapa. Chashnashina runakuna mana riksishushpaykichi kreyinsapa alli yachachikuk kanaykichita. 45Chashna Jesus fariseokunata willaptin Moisespa killkadunta yachachikuk runakuna willarkansapa: —Maestru, fariseo runakunata piñayashpaykika ñukaykunatapish sientichiwaykankisapami. 46Chashna willaptinkuna Jesuska willarkansapa: —Moisespa killkadunta yachachikuk runakuna, kankunata llakichiykichi Tata Dios kastigashunaykichita yuyashpa. Kankunaka tukuy runakunata willankichi mana atipanankuna layata ruranankunapa. Iden llashakpuru kargata aparichikukshina kankichi. Rikchak layata ruranankunapa willashpaykichi mana niman suk tipita yanapanayankichichu nima kikikichi rurankichichu. 47Kankunata llakichiykichi Tata Dios kastigashunaykichita yuyashpa. Kankunapa ñawpa awiluykichi wañuchirkansapa Tata Diospa rimananta yachachikuk runakunata. Chaymanta kankunaka chay ñawpa yachachikukkunata yuyashpa pampadukuna sawanpi suk tumbata rurankichi. Chayta rurashpaykichi entiendichikuykankichi yuyanaykichita chay ñawpa awiluykichipa rurashkan alli kashkanta. 49Kallarinanmantapacha ñawpa awiluykichi wañuchirkansapa alli yachachikuk runakunata. Primeruka Abelta wawkin wañuchirkan. Chaymanta wañuchikuyllapi katirkansapa Sakariyasta wañuchinankuna tiempukaman. Sakariyasta wañuchirkansapa Tata Diosta kuyanan wasi punku ladunpi altar sikinpi. Chaymanta kankuna iden ñawpa awiluykichishina Tata Diospa rimananta yachachikukkunata chikninkichi. Tata Dioska yachaysapa kashpa kankunapa rimarkan: “Ñuka kankunaman alli yachachikuk runakunata kachasha. Paykunata kachaptini sukkunata wañuchinkichi. Sukkunata chiknishpa padesichinkichi.” Chayta rimarkan Tata Dioska. Kunan allita willaykichi: Tata Dios kankunata willashunkichi uchayuk kanaykichita tukuy chay runakuna wañuchidu kashkankunarayku. 52Moisespa killkadunta yachachikuk runakuna, kankunata llakichiykichi. Kankunaka yachachikuk runakuna kashpaykichipish Tata Diospa rimananta mana allitachu yachachikunkichi nima entiendinayankichichu. Chaymanta runakuna entiendinayaptinkuna michankichi. 53Chashna Jesus willaptinna fariseo runakunaka Moisespa killkadunta yachachikuk runakunapish sukaman piñakurkansapa. Paykunaka piñakushpankuna amichishpa tapuyllapi katirkansapa. 54Jesusta rimananllawan sukaman pantachichinayarkansapa awtoridarkunapi chatanankunapa.


text: 1Re' taqe suq wilkeeb' ar Sión, re' taqe i ch'iklik kik'ux chinaah i yuuq' Samaria q'e' ti' i naakik'ulum. Re' taqe i ki'ib' chi tinamit re' re' q'e' nimaq kiwach chi kixilak i tinamit wilkeeb' ar, eh ar inkisik' rukowiil kik'ux i aj Israel 2Hiy taq ar Calne chawil taq chaloq. Eh kore' taq nee tiooj ar Hamat, nee taq tiqajik qohoq Gat i wilkeeb' wii' i aj filisteo. ¿Mi q'e' taq hat chihooj re' hat chikiwach taqe re'? ¿Mi q'e' chihooj re' taq aatinamiit i hat chikiwach i tinamit re' re'? 3Re' taq i hat ma' nawaaj ta naq chi neemponik i q'iij reh i ti' k'axik, xa re' la' chalik taq chik i rub'an cha naah i ti' k'axik. 4Re' taq i hat xasuq taq chik hi'lik aweh chuwach ach'aht marfil korjinaq wii'. Eh i nak'ux taq i rak'uun aatentzuun, i rak'uun aa-wakax q'e' q'ina' inawesaj taq cho pankoraal. 5Re' taq i hat inaxulej taq aa-suub' xama' inkan ta wo' chi riij taq i naxulej, eh inayejaa' taq i xa reh reh wach chi q'ooj inawaaj naq taq a'nam aweh i xub'an i reey David. 6Re' taq i hat i naawuk'ej i riis uuva panimaq kulk eh re' taqe i q'e' k'ih tz'aaq inkohnik laj iq'oom taq inakoj, ma' xta taq inawaaj reh chi k'ahchi' runeb'a'riik taq aatinamiit 7Re' taq i hat peet naa ak'amariik reje pan kowlaj kamanik pan tokoom tinamiit, naa rusahchiik wach taq aninq'iij i na a'n re' inareq naq taq wii' i rusuqkiil ak'ux. 8Re' i QaJaaw Dios nim rajaawriik xuq'or i xti korik chi je' wili: Re' hin ma' imponik ta chi nuwach chi nkinimb'isaj kiib' i riih rumaam i Jacob. Eh ma' imponik ta chi nuwach taqe i paat imb'aan wii' i q'ataj q'orik, ruum aj re' naa nuq'asam i kitinamiit pan kiq'ab' i aj ixowaal, je' wo' chu'nchel i wilkeeb' ar, inki. 9Je' re' noq atoob' ta nee kikahnik lajeeb'-oq chi winaq, pampaat xanaa wo' rukuxiik kikimiik. 10Eh noq naa rokiik pampaat jino'q i awach reh i kamnaq chi rehtesjiik i ruti'jolal ree ruk'atariik, je' wili i naa ruq'orom i koq reh pampaat i xkahnik chi k'achlik: ¿Mi ko wilik chik jino'q i xkahnik awuuk' chi k'achlik? inko'q. Ma' awach ta chik ach wo' re' hin, Inko'q chaloq Ma' chih chik aq'or ruum nee-oq inaq'or i b'ih i QaJaaw Dios, inuchjoq. 11Ruum re' i QaJaaw Dios ruq'orom chi naa rusacham kiwach chu'nchel chi je' nimaq paat chi je' kok' paat. 12¿Mi nee nkian re' i kawáyu johtik chuwach taqe i saqrehp ab'aj? ¿Mi neemb'aan re' i b'anaj arado nah i palaw? Wila' ma' neemb'aan i je' re' ¿Chib'ih reet noq xasutej taq chi reh kaansanik i holohik laj na'ojb'al? ¿Chib'ih reet noq xasutej taq chi ma' holohik taj i korik? 13Re' taq i hat insuuqb'ik taq ak'ux ruuk' i xama' xta ruk'am chaloq, je' taq wili inaq'or: Re' hoj xachiqib'il qiib' xqareq i qajaawriik, tiki taq. 14Re' i QaJaaw Dios nim rajaawriik je' wilik i xuq'or: Re' taq i hat aj Israel, naa nuk'amam taq cho cha naah jino'q i tinamit chi naa taq rusacham awach, ar naa rutoq'aam reje Hamat pantz'eet reh i rookb'aal q'iij, eh naa ruponiik chi chii' i rooq ha' Arabá pansak'aaj reh i rokb'aal q'iij, inki.


text: 1Sichus mayqempis wajyasqa kashan testigo jina imatachus rikusqanta, chayrí uyarisqanta sut'inchanampaj, manataj sut'inchayta munan chayqa, pay juchayoj rikhurenqa. 2Sichus pillapis llankhanman ima ch'ichitapis, mayqen ch'ichipaj qhawasqa k'ita animalpa wañusqa aychanta, chayrí ch'ichipaj qhawasqa uywaj wañusqa aychanta, chayrí wañusqa katarej aychanta chayqa, paypis ch'ichipaj qhawasqallataj kanqa. Chay runaqa juchachasqa kanqa, mana reparakunman chaypis. 3Sichus pillapis runaj ch'ichichakusqanta mana yuyasqallamanta llankhanman, ima ch'ichillapis kachun, chantá reparakunman chayqa, juchachasqa kanqa. 4Sichus mayqellampis mana allinta yuyaychakuspalla juranman allin kajta, chayrí mana allin kajta ruwananta, mana cuentata qokuspalla, chaymantataj reparakun chayqa, chay runaqa juchachasqa kanqa. 5Sichus mayqempis chay imaspi juchayoj kanman chayqa, chay juchallikusqanta willakuchun. 6Chay juchampa cuentanmanta Tata Diosman apamullachuntaj ovejata, chayrí cabrata. Sacerdoteqa chayta jaywanqa, chaywantaj chay runaj juchasnin pampachasqa kanqa. 7Ichapis chay runajta mana tiyapunmanchu chay uywasta rantinampaj. Ajina kajtin, juchampa cuentanmanta apamuchun iskay tortolasta, chayrí iskay paloma irpasta. Ujnenqa kanqa juchampa cuentanmanta jaywanapaj, ujnintaj q'olachisqa kanampaj. 8Chaykunata sacerdoteman apamojtin, payqa chay runaj juchampa cuentanmanta ujnin kajta ñawpajta jaywanqa kunkanta q'ewispa, mana umanta p'itispalla. 9Chantá uj chhika yawarninwan altarpa uj lado uyanman ch'ajchonqa. Puchoj yawartataj altarpa uranman sut'uchenqa chay runaj juchampa cuentanmanta. Chaymin runaj juchampa cuentanmanta jaywanaqa. 10Ujnin kajtataj sacerdoteqa q'olachenqa, kamachisqa kasqanman jina. Sacerdoteqa chayta jaywanqa, chaywantaj runaj juchasnin pampachasqa kanqa. 11Ichapis chay runajta qolqen mana tiyapunmanchu iskay tortolasta, chayrí iskay paloma irpastapis rantikunampaj. Ajina kajtin, juchampa cuentanmanta apamuchun iskay kilos sumajnin ñut'u jak'uta. Chay ñut'u jak'umanqa amapuni aceiteta, nitaj inciensotapis churachunchu. Chaymin juchaj cuentanmanta jaywanaqa. 12Chayta sacerdoteman apamojtin, sacerdoteqa uj maki jak'uta jap'ispa, yuyarikuna jaywanata jina altarpi q'olachenqa, Tata Diospaj uywa wañuchisqa q'olachinatawan khuska. Chayqa runaj juchampa cuentanmanta jaywana. 13Ajinata sacerdoteqa ruwanqa chay runaj juchasnin pampachasqa kanampaj. Chay jaywanamanta puchojqa sacerdotespaj kanqa, imaynatachus ch'aki mikhuy jaywanawan ruwakun, ajina. 14Tata Diosqa Moisesman parlaspa, nillarqataj: 15Sichus mayqempis mana yuyasqallamanta, Tata Diospaj t'aqasqa kajmanta mana ruwanata ruwanman chayqa, ovejasninmanta sumajnin kajta, mana iman imanasqa corderota apamuchun Tata Diosman jaywasqa kanampaj juchampa cuentanmanta. Chay corderoj valornenqa kanqa qolqepi Dioswan Tinkukuna Toldopi peso churasqa kasqanman jina. Chayqa juchayoj kasqamanta jaywana. 16Chay runaqa Tata Diospaj t'aqasqa kajmanta mana qosqanta qopunallantaj tiyan. Chantá valorninmanta sapa phishqamanta ujta yapaykuspa, sacerdoteman jaywanqa. Chay jaywasqa ovejawantaj sacerdoteqa perdonta tarenqa chay juchachakoj runapaj. Jinamanta chay runaj juchasnin pampachasqa kanqa. 17Sichus mayqempis mana yuyasqallamanta Tata Diospa kamachisqanta p'akispa juchallikunman mana ruwana kajta ruwaspa chayqa, chay runa juchayoj kanqa. 18Chayrayku apamunan tiyan ovejasninmanta uj sumajnin kajta, mana iman imanasqa corderota, qan valorninta churasqaykiman jina. Chayta sacerdoteman apanqa juchampa cuentanmanta jaywasqa kanampaj. Ajinamanta chay runaqa perdonta tarenqa mana yuyasqallamanta juchallikusqanrayku. Chay juchantaj pampachasqa kanqa. 19Chayqa juchamanta jaywana; chay runaqa juchayoj karqa Tata Diospa ñawpaqempi.


text: 1Shu punzha Jesús templo huasii tiausha, runaunara yachachica, evangelio ali shimiras rimaca. Sacerdote apuuna, yachaira yachachijcunandi, rucuunandi paihuajma shamunauca. 2Paita rimanauca: “Rimahuai, ¿Ima mandashcahua cai rashcaunara raungui? ¿Pi mandajpira casna raungui?” 3Jesús cutipasha paigunara nica: “Ñucas shinallara shu tapunara charini cangunara tapungaj. Cutipahuaichi. 4Juan bautisashca, ¿ahua pachamandachu aca, runaunamandachu aca?” 5Shinajpi, paigunapura rimananauca: “Ñucanchi, ‘Ahua pachamandami,’ nijpi, pai ninga: ‘¿Imarasha paita mana quiricanguichi?’ 6Ñucanchi, ‘Runaunamandami,’ nijpi, tucui runauna ñucanchira rumihua shitanaunga. Paiguna sirtumi iyanaun ‘Juan shu Diosmanda rimajmi,’ nisha.” 7Cutipasha ninauca: “Mana yachanchichu maimanda ashcaras.” 8Shinajpi Jesús paigunara nica: “Ñucas cangunara mana rimashachu pi mandashcahua ñuca casnaunara rani.” 9Jesús runaunara cai yachachina cuintanara cuintangaj callarica: “Shu runa uvillas chagrara tarpuca, tarabajcunara pagara mañasha mañachica, casna rasha unaiyangaj rica. 10Pallana huras pactarijpi, shu sirvij runara cachaca, tarabajcuna uvillas aparishca muyuunara paita cunauchu nisha. Tarabajcuna paita macasha, maquillahua, imas illajta paita cachanauca. 11Duiñu cuti shu sirvijta cachaca; paita shinallara macasha, camisha, maquillahua cachanauca, 12Ña quinsa cuti cachasha, duiñu shu sirvijta cachaca. Paitas chugrichisha, canzhama shitanauca. 13Shinajpi chagrayuj duiñu nica: ‘¿Imara rashairi? Ñuca quiquin llaquishca churira cachasha, paita ricusha caźunaunga chari. ’ 14Tarabajcuna paita ricusha paigunapura rimananauca: ‘Caimi cai chagrara duiñuyana churi. Acuichi, paita huañuchishunchi, allpa ñucanchij tucungaj. ’ 15Churira chagramanda shitasha, paita huañuchinauca. ¿Imara rangairi chagrayuj duiñu paigunara? 16Shamungami, tarabajcunara huañuchisha tucuchingami, chagrara shujcunama cungami.” Fariseoguna caita uyasha ninauca: “¡Dios ama lugarda cuchu ñucanchira shina tucungaj!” 17Jesús paigunara ricusha, nica: “¿Imara nin cai quillcashca: ‘Huasira shayachijcuna mana munashca rumi istandi siqui tucushcami?’ 18Tucui runa cai rumii urmaj paquirishca anga, astaun maican runa ahuais cai rumi urmamujpi, pulvurishca tucungami.” 19Sacerdote apuuna yachaira yachachijcunandi Jesusta apinara munanauca chi ratullaira, Jesús cai rimashca shimiuna paigunamanda rimashca ajta intindinauca; astaun runaunara manzhanauca. 20Jesusta urmachingaj camanauca, ricujcunara cachanauca, ‘Ali runami ani’ yanga rimasha nijcunara, ima pandashca shimiras apingaj, paita atun apu maquii intrigangaj. 21Paita tapunauca: “Yachachij,” nisha, “yachanchi imasna can sirtu shimira rimaj angui, yachachij angui; tucui runara chi tupullara rasha parijulla ricungui, maspas Diospa ñambira sirtu pacha yachachingui. 22¿Paganachu manzhu pagana impuistu cullquira Cesarma?” 23Jesús paiguna sabiru iyaira ricsisha, paigunara nica: “¿Imarasha tintahuanguichi?” 24Cullquira ricuchihuaichi. ¿Pihuajtai cai ñahui, cai quillcashca? Paiguna ninauca: “Cesarbaj.” 25Shinajpi Jesús paigunara nica: “Césarbajta Césarma cuichi, Diospajta Diosma cuichi.” 26Shinasha, ima panda shimiras tupanara mana ushanaucachu runauna ñaupajpi, astaun pai sabiru shimihua cutipajpi manzharisha chunllayanauca. 27Chihuasha, huaquin Saduceos nishcauna Jesuspajma shamunauca, caiguna “Causarina illanmi” nijcuna. Jesusta tapunauca: 28”Yachachij,” nisha, “Moisés ñucanchira quillcaca, ‘Shu huarmiyuj runa huañujpi, mana churiyuj saquirijpi, paihua uqui chi huarmira apichu churiunara mirachingaj huañuj uquijta. ’ 29Shinajpi canzhis uquipura tianauca. Ñaupa uqui shu huarmira apica, shinashas churi illaj huañuca. 30Shinajpi quipa uqui huarmira apica, paihuas churi illaj huañuca. 31Chi huasha paimanda quipa uquis chi huarmira apica, shinallara tucui chi canzhis uquiuna chi huarmira apisha, churi illaj huañunauca. 32Puchucaibi huarmis huañuca. 33Causarina punzhai, ¿maicambajta angai chi huarmi? Tucui canzhis paita apinauca huarmira rasha.” 34Shinajpi Jesús paigunara cutipaca: “Cuna timpu churiuna casaranaun, shinallara casarangaj cunaun. 35Astaun maicanguna chishu timpuma pactangaj, huañushcaunamanda causaringajpas valijcuna nishca asha, mana casaranaun, shinallara mana cunaun casarangaj. 36Ña mas huañunara mana ushanaun, astaun angelcuna cuinta tucunaun, Diospa churiuna anaun, causarina churiuna ashcamanda. 37Astaumbas, huañushcauna causarinauna ajpi, quiquin Moisés caita yachachica, sindiu yura cuintashcai, ima huras pai Señormanda rimasha nin: ‘Abrahamba Dios, Isaacpa Dios, Jacobpa Dios,’ 38Dios mana huañushcauna Dioschu, astaun causajcunajmi. Paihua ñaupajpi tucui causanaun.” 39Huaquin yachaira yachachijcuna Jesusta cutipasha ninauca: “Yachachij, alira rimashcangui.” 40Ña Jesusta mas tapungaj manzhanaucami. 41Shinajpi Jesús paigunara nica: “¿Imasna ajpira ninaun Cristo Davidpa churimi, nisha? 42Quiquin David, Salmos quillcai nin: ‘Señor ñuca Señorda nica, Tiari ñuca ali maquima, 43canda chijnijcunara camba chaqui ucui churanagama. ’ 44David paita ‘Señor’ nisha, imasna ashara paihua churi angai?” 45Tucui runauna uyaushcai, Jesús pai yachachishca runaunara nica: 46”Huacachichi yachaira yachachijcunamanda. Suni churarinahua puringaj munanaun, salurai tucunara gustanaun pulasaunai, ñaupajpi tiarinara gustanaun tandarina huasiunai, shinallara micunaunais. 47Paiguna huaccha huarmi huasiunara tucuchinaun, yangamanda unaira mañanaun. Caiguna yali cauźayuj anaunga.”


text: 1Colosas marcacho caycag yäracog mayëcuna: Noga Pablo, Jesucristupa apostolnin canäpä Tayta Diosninsi acramash captinmi wauguinsi Timoteuwan gamcunapä cay cartata cartacayämö. 2Gamcunaga Jesucristuman yäracuyashpayquimi pay munashgannöna cawaycäyanqui. Tayta Diosninsita y [Señorninsi Jesucristutami] manacuycä cuyapäyäshushpayqui ali cawayta goycuyäshunayquipä. 3Waugui-panicuna, Jesucristuman shumag yäracuyashgayquitami musyayashcä. Saynöpis musyayashcä yäracog mayinsicunawan shumag cuyanacuycäyashgayquitami. Sayta musyarmi Señorninsi Jesucristupa taytan Diosninsita agradëcicuyashpä imaypis manacuycäyä yanapaycuyäshunayquipä. 5Sayno cuyanacur cawaycäyanqui Tayta Diosninsiwan gloriacho imayyagpis cawayänayquipä cayashgayquita musyarmi. Gloriacho cushishla cawayänayquipä cayashgayquitaga musyayashcanqui Jesucristupa wilacuyninta chasquicurmi. 6Say ali wilacuynin gamcunaman chämushgannömi may-saymanpis chaycan. Say ali wilacuyta chasquicurmi runacuna alina cawaycäyan. Gamcunapis Jesucristupa ali wilacuyninta chasquicurmi jusalicuycunata cacharir alina cawaycäyanqui. 7Say wilacuyninta chasquicuyänayquipäga wilacog mayë Epafrasmi gamcunata yachasiyäshushcanqui. Payga Jesucristupa wilacuyninta alimi wilacun. 8Epafras chaycamurnami wilayämash Santu Espíritu yanapäyäshuptiqui cuyanacur shumag cawaycäyashgayquita. 9Sayta musyayashgä junagpitami waran waran gamcunapä Tayta Diosta manacuycäyä yachasiyäshunayquipä y tantyasiyäshunayquipäpis. 10Saynöpami pay munashganno imaypis cawayanquipä y waran waran shumag tantyacuyanquipä Tayta Diosninsi cuyapäcog cashganta, munayyog cashganta y alilata rurag cashgantapis. 11Saynöpis Tayta Diosninsita manacuycäyä imaypis yanapäyäshuptiqui ali cawayänayquipämi. Sayno yanapäyäshuptiquimi ima nacaycho carpis mana ajayaypa pay munashganno cawayanquipä. 12Sayno cawarmi cushicuyashpayqui payta imaypis agradëcicuyanquipä. Paymi salvayäshushcanqui gloriacho lapan salvash cagcunawan herenciata chasquiyänayquipä. 13Say herenciata chasquinansipämi Satanaspa munaynincho cawaycashgansipita Tayta Diosninsi jorgamashcansi. Saynöpami cananga cuyashgan surin Jesucristupa maquinchöna cawaycansi. 14Surin Jesucristo cruzcho wanur yawarninta jichashganpitami Tayta Diosninsi jusansicunata perdonar salvamashcansi. 15Jesucristo cay pasaman shamush captinmi musyansi Tayta Diosninsi imano cashganta. Jesucristupa maquinchömi lapan camashgancunapis caycan. 16Paywanmi Tayta Diosninsi camargan ciëlucho cagcunata, cay pasacho cagcunata, ricacagcunata, mana ricacagcunata y lapan angilcunatapis. Lapantapis camargan Jesucristuta alabayänanpämi. 17Imapis manarä captinmi Jesucristoga mayna caycarganna. Lapan camashgancunapis paypa maquinchömi caycan. 18Lapanpitapis más munayyog carmi Jesucristoga wanushganpita cawarimush. Saynöpami payta chasquicogcuna lapansipis maquincho caycansi. 19Tayta Diosninsi lapanpäpis munayyog cashgannölami Jesucristupis munayyog caycan. 20Cruzcho wanur yawarninta jichashganpitami payta chasquicogcunata lapanta Tayta Diosninsi perdonaycan. Saynölami cay pasacho cagcunata y ciëlucho cagcunatapis munaynincho sararaycan. 21Naupataga jusalicur Tayta Diosninsita manami cäsucorgansisu. Sayno cawarmi Tayta Diospa contran cargansi. 22Sayno cawaycashgami Jesucristo cay pasaman shamur cruzcho wanush Tayta Diosninsi perdonamänansipä. Sayno perdonamashcansi paypa naupancho jusaynagna imayyagpis cawanansipämi. 23Naupancho imayyagpis cawanansipäga Jesucristuman imaypis yäracur ali wilacuyninta cäsucur cawashun. Jesucristupa wilacuyninta chasquicur salvashgana caycarga ama guepaman cuticushunsu. Say wilacuytaga may-saychöpis wilacuycäyanmi. Saynölami nogapis say wilacuyta wilacuycä. 24Jesucristupa wilacuyninta runacuna chasquicuyaptinmi wilacushgäpita runacuna nacasiyämaptinpis laquicösu. Perdonash canansipämi Jesucristo cruzcho wanush. Sayta yarpararmi imano nacarpis ali wilacuyninta may-saymanpis chaycäsë. Musyashgansinöpis nacarrämi paypa wilacuyninta may-saymanpis chäsinsi. 25May-saymanpis ali wilacuyninta chäsinäpämi Tayta Diosninsi acramash. Saynöpami mana Israel runacunapis salvacuycäyan. 26Unayga paycuna manami musyayargansu say wilacuyninta. Cananmi isanga Jesucristupa wilacuyninta musyar payta chasquicuycäyanna. 27Say ali wilacuynenga caycan Jesucristuta chasquicushga nogansiwan pay imaypis caycashganmi. Nogansiwan carmi may-say nacionpita cashgapis gloriaman shuntamäshunpä. 28Tayta Diospa naupanman jusaynagna chänanta munarmi shumag yarpachacurcur pï-maytapis wilapäyä Jesucristuta chasquicuyänanpä. 29Saymi mayjina nacarpis y runacuna chiquiyämaptinpis Jesucristupa wilacuyninta wilapaycä. Sayno wilapänäpäga Jesucristumi yanapaycäman.


text: 1Qankuna ukhupi anciano nisqa kurajkunata yuyaychariyta munani, noqapis paykuna jina anciano kurajllataj kaspa. Noqaqa Cristoj ñak'arisqanmanta testigo kani, jinataj Cristoj jatun kaynin rikuchikojtin, noqapis chaypi qankunawan kasaj. 2Diosqa qhawanaykichejpaj makiykichejman churarqa, chay tropata michiychej. Sumaj qhawajkuna kaychej, ama tanqasqa jinallachu, manachayqa tukuy sonqo, Dios imaynatachus munasqanman jina. Amataj qolqeta mask'aspachu paykunata qhawaychej, manachayqa Señorta sirviyta munasqaykichejrayku. 3Qhawanaykichejpaj churasqa kashanku, chaykunataqa ama qankunajtapis kankuman jinachu kamachiychej, manachayqa qankuna k'achata kawsaychej, qankuna jinallataj paykunapis k'achata kawsanankupaj. 4Chantá Kuraj Kaj Michej rikhurimojtin, Paymanta jap'inkichej mana tukukoj jatunchana pilluta. 5Jinallataj waynas, qankunapis anciano nisqa kurajkunawan k'umuykukoj sonqoyoj kaychej. Purajmanta kasunakuspa, llamp'u sonqos kaychej, imaraykuchus Diosmanta Qhelqasqapi nin: Diosqa jatunchakojkunaman sayaykun, k'umuykukojmantaj qhasilla k'acha yanapayninta qon, nispa. 6Chayrayku k'umuykukuychej atiyniyoj Diospa makimpi kaspa, Paytaj maychus tiempopi qankunata jatunchaspa pataman oqharisonqachej. 7Diosman saqeychej tukuy phutikuyniykichejta, imaraykuchus Payqa qankunamanta dakun. 8Aychaykichejpa sajra munayninwan mana atipachikuspa, allinta qhawaychej, imaraykuchus enemigoykichej Kuraj Supayqa, phiña león jina qhaparirispa muyuykachasunkichej, mayqellantapis oqoykunampaj. 9Payman sinch'ita sayaykuychej creesqaykichejpi, imaraykuchus yachankichej jina, hermanosniykichejpis tukuy kay pachapi kikillantataj ñak'arishanku. 10Chantá qhasilla k'acha yanapayninta qoj Diosqa, pisi p'unchaykunata ñak'arisqaykichejmanta qhepaman wiñay tukusqata ruwasonqachej, thuruyachisonqachej, kallpachasonqachej, sayachisonqachejtaj. Paymin Jesucristonejta wajyasorqachej jatun kaynimpa k'anchaynimpi kawsanaykichejpaj. 11Paypaj kachun kamachina tukuy atiy wiñaypa wiñayninkama. Ajina kachun. 12Kay pisillata Silvanowan qhelqachimushaykichej, pitachus sumaj hermanopaj qhawani, chaywan. Kay cartanejta sonqoykichejta oqhariyta munani, willaykichejtaj kaymin cheqamanta Diospa qhasilla k'acha yanapaynin kasqanta. Chaypi ari sinch'ita sayaychej. 13Babiloniapi kaj iglesiaqa, qankunawan khuska Diospa ajllakusqan creeypi, waway Marcos ima napaykullasunkichejtaj. 14Napaykunakuychej llimphu sonqo munakuy much'aywan. Sonqo tiyaykuy kachun, Jesucristopi kankichej, chay tukuyniykichejpaj.


text: 1Irmänucuna, jatunpa pingacuycä. Jucniqui märishtayquiwan juyar cacushayqui rinrïman çhayamusha. Märishtanwan cacujga marca-pingay. Chaytaga Tayta Diosninchita mana manchapacuj runacunasi mana ruranmanchu. 2Chaypis jamcuna mana pingacunquichu. Manchäga: Mana imananpishchu nir alli-tucurcaycanquiraj. Märishtanwan cacuj runata juclla jargurinquiman. 3Caruçhu caycarpis, yarpashäta willaycaj. Shungüman mana tincuptin: Jarguy niycaj. 4Taytanchi Jesús nimashannuylla willapaycaptij, parlanacurir chay runata jargurinquiman. Jargunayquipaj munayniyuj Jesús shacyächishunquipaj. 5Märishtanwan cacujta supaypa maquinman çhuraycunquiman. Supay ñacachir ushyaptin, wanacungapishçhi. Chayraj Tayta Jesús cutimur, jishpichicunga. 6Alli-tucunayqui mana camacanchu. Musyanchi libadüra juchaman tincushanta. Rimaypis purin: Chay-chica maçhcata ichiclla libadürash jacachin nir. 7Chaymi chay märishtanwan cacujta juclla jargurinquiman juchan mana aypäshunayquipaj. Tayta Diosninchipa shungun munashannuylla cawanquiman. Pascua fiestaçhu libadüraynaj tanta-yupay juchaynaj cawanquiman. Tayta Diosninchipa ricay ñawinçhu juchaynajmi carcaycanqui. Pascua fiestaçhu cashnita pishtashan-jina Washäcuj Jesúspis mayna jishpichimänanchi-raycur wañuyman çhayasha. Chaypita juchaynaj carcaycanqui. 8Chaymi Pascua fiestaçhu cushicushan-jina: Tayta Diosninchi jishpichimashcanchi nir sumaj cushicärishuwan. Libadürata wicapashanchi-jina jucha aparicuypita witicärishuwan. Tayta Diosninchipa shungun munashannuylla cawashuwan. 9Ñaupata cartacamurä: Pï-maywanpis cacujcunawan ama çhayanacunquichu nir. 10Juchaçhu arujcunapita witicuytam ichanga mana camäpacunchichu. Pï-maywanpis cacujcuna, mallajcuna, suwacuna, jircacunaman manchapacujcuna mana pishinchu. Paycunawan ricanacuyta mana munar, cay pachapitaräçhi witicushuwan. Chaytachu mana yarpashcä. 11Manchäga ama çhayanacunquichu: Nuwapis Tayta Diosninchiman yupachicü. Irmänu cä niycar pï-maywanpis cacuptin, mallaj captin, jircacunaman manchapacuptin, ashllicuptin, upyallaçhu cawaptin, suwacuptin. Tayta Diosninchiman yupachicü niptinsi, chay-nirajcunawan ama micupacunquipishchu. 12Irmänu captiquim, jamcunata piñacuj. Mana irmänu captiquiga, mana piñacujmanpishchu. Chaymi juc irmänu juchata aparicuptin, jamcunapis sumaj piñacunquiman. 13Mana yupachicuj runacunata quiquin Tayta Diosninchi juchanta jurgapanga. Märishtanwan cacuj irmänutam ichanga juclla jargurinquiman.


text: 1Jesukristuta allita kreyishpa kawsashpanchikuna manara allita kreyikkunata kuyashpa yanapananchikuna tiyan. Ama kikinchikunallapa munananchikunata ruraypachichu. 2Tukuy ñukanchikuna runamasinchikunata kushichishpa allininkunapa yanapananchikuna tiyan ashwan allita Jesukristuta kreyishpa kawsanankunapa. 3Jesukristupish mana kikinllapa munanantachu rurarkan. Tata Diosllata kushichiptin aypa runakuna payta washancharkansapa. Tata Diospa killkadunpi Jesukristupa riman: “A Tata Dios, kanta washanchashushpankuna ñukatapish sufrichiwarkansapa.” 4Tata Dios ñawpa alli yachachikukkunata willarkan rimananta killkanankunapa ñukanchikunata yachachiwananchikunapa. Tata Diospa rimananka kushichiwanchisapa animuchiwanchisapa yachananchikunapa sieluman rinanchikunata paywan kawsak. 5Tata Dios animuchiwashpanchikuna sukaman yanapawanchisapa kushikushpalla kawsananchikunapa. Chayrayku munani Tata Dios yanapashunaykichipa sukwan sukwan kuyanakushpa Jesukristu kuyakushkanshina kawsanaykichipa. 6Chashna sukwan sukwan kuyanakushpa kawsashpaykichi tantalla Jesukristupa Tatan Diosta alabashpa kushichinkichi. 7Jesukristu ñukanchikunata chaskiwashkanchikunashina tukuy payta kreyikmasinchikunata kuyashpa chaskinanchikuna tiyan. Paykunata chaskiptinchikuna runakuna yachankasapa Tata Dios kuyakuk kananta. 8Mash uyariwaychi. Jesukristu shamurkan judiyukunata yanapanankunapa. Paykunata yanapashpa Tata Dios ñawpa awilunchikunata willashkanshina rurarkan. Chayta kawashpanchikuna yachanchisapa Tata Dios mana llullakushpa tukuy rimashkanta rurananta. 9Tata Dios mana judiyu runakunatapish kuyashkankunarayku Jesukristu shamurkan Tata Diosta alabanankunapa. Ñawpa killkadunpi David Tata Diosta willarkan: “Ñuka mana judiyu runakunata willasha sukaman allima kanaykita. Kantashpayni shutikita alabasha.” 10Chaymanta Tata Diospa rimananpi Moises rimarkan: “Kankuna mana judiyu runakuna, Tata Diospa wambrankunawan tantalla kushikuychi.” 11Chaymanta Tata Diospa killkadun riman: “Tukuy llaktakunapi kawsak runakuna, Tata Diosta alabaychi.” 12Chaymanta chay ñawpa yachachikuk Isaiyaspish killkarkan: “Isayipa mirakninmanta nasinka sinchi kamachikuk runa tukuy llaktakunapi kawsak runakunata kamachinankunapa. Chay runakuna paypi konfiyakushpa shuyankasapa salvanankunapa.” 13Chayrayku animuchiwakninchi Tata Diosta roygani kushichishunaykichipa Jesukristuta kreyiptikichi. Roygani Tata Diospa Espiritun yanapashunaykichipa tukuy willashushkaykichita allita kreyinaykichipa. 14Wawkinikuna, paninikuna, allita yachani kankuna kuyanakushpa kawsanaykichita. Tata Diospa rimananta allita yachankichi. Allita yachankichi sukwan sukwan animuchinakuyta Jesukristuta ashwan allita kreyinaykichipa. 15Chayta allita yachaptikichipish kay kartata animukuni killkayta ama yachachishkaynita kunkanaykichipa. Tata Dios kuyawashpa willawashka killkanaynipasapa. 16Ñukaka Jesukristu salvawananchikunata yachachikuykani mana judiyu runakunapish payta kreyinankunapa. Paykuna Jesukristuta kreyiptinkuna Tata Diospa Espiritun yanapansapa allita rurashpa kawsanankunapa. Chashna allita rurashpa kawsaptinkuna ñuka saserdoteshina kashpa paykunata suk allima ofrendatashina Tata Diosta kunisapa. 17Jesukristuta kreyishpa kawsashpayni Tata Diosta sirvishpa sukaman kushikuni. 18Mana animukunichu kikinimanta rurashkaynita parlachikuyta. Jesukristu yanapawaptin mana judiyu runakunata yachachishkaynillata parlachikuni. Allita yachachikuptini allita rurashpa kawsaptini aypa mana judiyu runakuna Tata Diosta kasushpa kawsashkasapa. 19Tata Diospa Espiritun yanapawaptin aypa almirana milagrukunata rurashkani. Chashnalla Jerusalen llaktamanta Iliria partikaman tukuy maypi Jesukristu salvawananchikunata yachachikuypi purishkani. 20Manara ni pi Jesukristu salvakuk kananta yachachikushkankuna llaktakunapi munani yachachikuyta ama chikan yachachikushkanpi yachachikunaynipa. 21Tata Diospa killkadun rimananshina: “Mana ni suk kuti Tata Diospa rimananta uyarishka runakuna uyarinkasapa. Tata Dios salvanankunata yachankasapa.” 22Aypa llaktakunapi yachachikushkaynirayku sukaman rinayashpaynipish manara atipashkanirachu riyta kawaknikichi. 23Kunanka ñami tukuchashkanina kay llaktakunapi yachachikuyta. Aypa watakunata yuyashkani riyta kawaknikichi. 24Chayrayku España partiman rishpayni munani kankunawan kushikushpa suk tiemputa kipariyta. Chaymanta munani yanapawanaykichipa España partiman rinaynipa. 25Manara kankunaman rishpaynira Jerusalen llaktaman risha Jesukristuta kreyikmasinchikunapa suk ofrendata apashpa. 26Kay Masedonia partipi Akaya partipi wawkinchikuna munansapa Jerusalen llaktapi mana nimayuk Jesukristuta kreyikmasinkunata yanapayta. Chayrayku kikinkuna munashpa yuyaykushkasapa suk ofrendata kachayta. 27Jesukristuta kreyik judiyukuna mana judiyu runakunata Tata Diospa rimananta yachachirkansapa. Chayrayku chay mana judiyu runakuna Jesukristuta kreyik judiyukunata yanapanankuna tiyan. Chayrayku paykuna sukaman munashpa ofrendata kachashpankuna allita rurashkasapa. 28Ñuka chay ofrendakunata apashkayniwasha atipasha España partiman riyta. Chayman rishpayni kankunawan suk tiemputa kiparisha. 29Allita yachani kankunaman riptini Jesukristu sukaman tukuy layapi yanapawananta. 30Wawkinikuna, paninikuna, Kankuna Señorninchi Jesukristuta sukaman kuyankichi. Tata Diospa Espiritun yanapawanchisapa kuyananchikunapa. Chayrayku roygaykichi yanapawanaykichipa Tata Diosta sukaman ñukapa roygashpa. 31Tata Diosta roygaychi Judea partipi mana Jesukristuta kreyik runakunamanta kuydawananpa. Roygaychi Jerusalenpi kreyikukmasinchikuna apanayni ofrendata kushikushpa chaskinankunapa. 32Roygaychi Tata Dios munaptin kushikushpa kankunapi chayanaynipa chaypi samanaynipa. 33Munani kushichikuk Tata Diosninchi tukuy kankunawan kananpa. Chashna kachun.


text: 1Justiciata ruwaway, Diosníy. Noqaman kutikuway chay mana creej runaspa contrankupi. Sajra runamanta, ch'awka runamantawan libraway. 2Diosníy, Qanmin jark'akuwajniy kanki. Imaraykutaj qhesachawanki? Imaraykutaj llakisqa purinay tiyan enemigosniypa sarusqanri? 3Apachimuway k'anchayniykita, cheqa kayniykitawan, pusanawankupaj santo orqoykiman, maypichus Qan tiyakunki, chayman. 4Ajinamanta, Diosníy, altarniykiman chayasaj. Chaypitaj arpawan yupaychasqayki, imaraykuchus Qan, Diosníy, sonqoyta kusiywan junt'achiwanki. 5Imaraykutaj q'enaqakuyman kasqari? Imaraykutaj phutikuyman kasqari? Diospi suyakuyniyta churani, Paytataj yupaychasajraj. Paymin Salvawaj Diosneyqa.


text: 1Nuqa Pablumi, Tayta Dyus munasha katin, Jesucristupa apustulnin kani. Chaymi Corinto pwiblupi Dyuspi kriyiqkunaman, chaynulla Acaya lugarpi kriyiqkunaman, nuqa ukninchik Timoteuwan pulla kar, kay kartata iskribimuni. 2Chaynullami Taytanchik Dyusman, Amitunchik Jesucristumanpis mañakuni, llakipar tukuy imapi yanapashutinllapa shumaqta kawsanaykillapapaq. 3Amitunchik Jesucristupa Taytan, Taytanchikllapa Dyusmi, alabakasha kanqa. Chaqa paymi kusata llakipar, kunsular ima yanapamanchikllapa. 4Paymi kunsular yanapamanchikllapa ima riqchaq qischakaykunamanmatapis. Chaynu katinmi, nuqanchikkunapis ukkuna qischakaqtaqa kunsular yanapaypaq, imanuch'i pay nuqanchikkunata kunsulamanchikllapa chaynulla. 5Chaqa Jesucristo kusata qischakasha katinmi, nuqanchikkunapis qischakashunllapa payrayku. Chaynu qischakashaqami, payqa masta kunsular yanapamashunllapa. 6Nishaykillapapis, qischakar yach'achishutiyllapa kriyitkillapaqa, Dyusqa kunsular washashunqallapa. Chaqa pay nuqakunata kunsulamatinllapaqa, qamkunapismi kunsulakankillapa. Chaymi shachinakunkillapa ima qischakaykunamanmatapis nuqakuna yupaylla. 7Qamkunapaqqami, kusata kunfyakanillapa qischakarmapis shachinakunkillapa nir yach'ar. Chaqa imanuch'i nuqakuna yupay qischakayankillapa, chaynullami Tayta Dyusqa qamkunatapis kunsular yanapashunqallapa. 8- 9Kriyiq masiyllapakuna, Asia lugarpi qischakashayllapapaq chiqapta yach'anaykillapapaq willashunillapa. Kusatami qischakarayllapa mana agwantaypaqta. Chaymi yarpurayllapa chaypina wanuyashaqllapa nir. Piru chay qischakaykunaqami sirbimaranllapa ama nuqakunalapi kunfyakarchu, ashwan wanushakunata kawsachiq Dyuslapi kunfyakanayllapapaq. 10- 11Dyusmi chay qischakaykunamantaqa washamaranllapa paylapi kunfyakatiyllapa. Chaynulla qamkuna, Dyusman mañakur yanapamatkillapaqa, chay saqra wanunaykunamanmatapis washamayanqallapa. Chaymi wakinkunapis Dyusta payji ninqallapa pay yanapamashanllaparayku. 12Kusatami aligriyanillapa, tukuywan kusa shumaq allinlata kawsasha kanillapa nir yach'ashayllaparayku. Piru ashwan qamkunawanmaqami kusa mas shumaqta kawsasha kanillapa. Manami munayniyllapamantachu chaynuqa kawsasha kanillapa. Ashwanmi Tayta Dyus llakipar yanapamashanllaparayku, chaynuqa kawsarayllapa. 13Kartaykunapimi qamkuna liyir intrakanaykillapapaq iskribishurayllapa, mana ukmanta imachu. Chaymi kunfyakanillapa chay nishushayllapakunapaq, nuqakunapaq ima chiqapta intrakankillapa nir yach'ar. 14Piru qamkuna wakinllataqa intrakasha karllapamapis, kusalata aligriyar shumaqta yarpuyllapa nuqakunapaqqa. Chaymi nuqakunapis kusalata aligriyar shumaqta yarpushaqllapa qamkunapaqpis, maydiya Amitunchik Jesu's tikrakamutinqa. 15Allinta nuqapaq yarpuyankillapa kanqa nir kunfyakarmi, yarpusha karay puntataqa qamkunataraq watukushuyllapata, chaywanqa ishkay kutipaqna rikashunayllapapaq. 16Puntataqa watukushuyllapata yarpuray, Macedonia pwibluman riqnu. Chaymanta tikrakamurpis qashan watukushuyllapata yarpuray. Chayna qamkunapis yanapamatkillapa rinaypaq Judea pwibluman. 17Ma ¿watukushuqllapa mana shamurqachu, naypaqtaqa mana allita yarpusha kashaq? ¿Qamkunachu yarpunkillapa nuqaqa munashayta rurar shamunaypaq arnishurllapaqa, mana allinta yarpurchu mana shamushachu kashaq nir? 18Dyusmi yach'an imatapis pay yupaylla arnikushayllapataqa kumplinillapa nir. Chaymi mana chay kutillaqa "Ari', chaynu kanqa", "Mana, mana chaynuchu kanqa" niytaqa puytinillapachu. 19Chaqa nuqami, Silvanuwan, Timoteuwan, Dyusninchikpa Wamran Jesucristupaq yach'achikunillapa. Paymi Dyus arnikushan kar, tukuy ima nishantapis kumplin. 20Chaynami Jesucristupi kumplikan Tayta Dyus tukuy arnikushankunaqa. Chaymi Jesucristurayku, Tayta Dyusta alabarqa ninchikllapa, "Chaynumi kanqa" nir. 21Tayta Dyusmi nuqakunata, chaynulla qamkunatapis Jesucristuwan pullachar shumaqchamashanchikllapa. Chaynullami akramashanchikllapa paypaqna kanallapapaq. 22Chayna paypa kaqnin kanallapapaqqami siñalamaqninchik yupay, Santu Ispiritunta qumashanchikllapa. Chaymi Ispiritunwanna karqa, yach'anchikllapa tukuy tyimpupaqna paypa kanchikllapa nir. 23Chiqaptami nishaykillapa: Corinto pwiblupi kaqkunaman watukushuqllapa shamunaypaq karmapis, manaraqmi shamushachu kani, qamkuna llakishalla katkillapa mas llakichishuymanllapa nir yarpur. Tukuy chaykunapaqmi, Taytanchik Dyusla yach'an. 24Manami nuqakunaqa qamkunata kusata willashunayanillapachu, Dyuspi kaynu kriyiyllapa nirqa. Chaqa qamkunaqari chiqaptana kriyinkillapa. Ashwanmi yanapashunayanillapa kriyishaykillapanulla aligrilana kawsanaykillapapaq.